CELEX: 32013D0245
Language: da
Date: 2011-12-20 00:00:00
Title: 2013/245/EU: Kommissionens afgørelse af 20. december 2011 om statsstøtte C 40/2009 og C 43/2008 til omstrukturering af WestLB AG (meddelt under nummer C(2011) 9395)  EØS-relevant tekst

1.6.2013   
            
            
               DA
            
            
               Den Europæiske Unions Tidende
            
            
               L 148/1
            
         
      KOMMISSIONENS AFGØRELSE
   
   af 20. december 2011
   om statsstøtte C 40/2009 og C 43/2008 til omstrukturering af WestLB AG
   (meddelt under nummer C(2011) 9395)
   (Kun den tyske udgave er autentisk)
   (EØS-relevant tekst)
   (2013/245/EU)
   EUROPA-KOMMISSIONEN HAR –
   under henvisning til traktaten om Den Europæiske Unions funktionsmåde, særlig artikel 108, stk. 2, første afsnit (1),
   under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a),
   efter at have opfordret de interesserede parter til at fremsætte bemærkninger (2), og
   ud fra følgende betragtninger:
   I.   SAGSFORLØB
   
   
               (1)
            
            
               Ved beslutning af 12. maj 2009 i sag C 43/2008 (3) (herefter "beslutningen fra maj 2009") godkendte Kommissionen på grundlag af en omstruktureringsplan, der var fremlagt den 30. april 2009 (herefter "omstruktureringsplanen fra april 2009"), på visse betingelser et risikoskjold på 5 mia. EUR til fordel for WestLB AG (4) (herefter "WestLB"), delstatsbanken i Nordrhein-Westfalen, for en portefølje af strukturerede værdipapirer (herefter "Phoenix-porteføljen").
            
         
               (2)
            
            
               Den 23. september 2009 informerede Tyskland Kommissionen om en yderligere støtte til WestLB i form af et midlertidigt risikoskjold for visse trancher af Phoenix-porteføljen på 6,4 mia. EUR og gav tilsagn om at ville forelægge en ændret omstruktureringsplan.
            
         
               (3)
            
            
               Ved beslutning af 7. oktober 2009 i sag N 531/2009 (5) betragtede Kommissionen det midlertidige risikoskjold som foreneligt med det indre marked som redningsstøtte.
            
         
               (4)
            
            
               Den 10. december 2009 anmeldte Tyskland en hjælpeforanstaltning til fordel for WestLB i form af overførsel af aktiver til det nyoprettede afviklingsorgan, Erste Abwicklungsanstalt (herefter "EAA"). Denne foranstaltning betegnes herefter som "den første overførsel af aktiver". Samtidig fremsendte Tyskland også en ændret omstruktureringsplan for WestLB (herefter "omstruktureringsplanen fra december 2009"). Den første overførsel af aktiver erstattede den foranstaltning, der var anmeldt den 23. september 2009, hvorved beslutningen af 7. oktober 2009 ikke længere var relevant.
            
         
               (5)
            
            
               Ved afgørelse af 22. december 2009 i sag 40/2009 (6) (herefter "afgørelsen fra december 2009") godkendte Kommissionen midlertidigt for en periode på seks måneder den første overførsel af aktiver af hensyn til den finansielle stabilitet. Ved samme afgørelse indledte Kommissionen en formel undersøgelsesprocedure i henhold til artikel 108, stk. 2, i traktaten om Den Europæiske Unions funktionsmåde (TEUF) på grund af tvivl om, hvorvidt denne foranstaltning var forenelig med det indre marked.
            
         
               (6)
            
            
               I december 2009 overlod Kommissionen det til eksterne eksperter at værdiansætte de værdiforringede aktiver, som WestLB havde overført til EAA. Disse eksperter er Société Générale, Bangert Research og professor Wim Schoutens.
            
         
               (7)
            
            
               Den 1. februar 2010 fremsendte Tyskland bemærkninger til argumentationen i afgørelsen fra december 2009.
            
         
               (8)
            
            
               Ved afgørelse af 22. juni 2010 i sag N 249/2010 (7) (herefter "afgørelsen fra juni 2010") forlængede Kommissionen den midlertidige godkendelse af den første overførsel af aktiver af hensyn til den finansielle stabilitet, indtil den endelige afgørelse om den første overførsel af aktiver og omstruktureringsplanen fra december 2009 var blevet vedtaget.
            
         
               (9)
            
            
               Den 29. oktober 2010 fremsendte Kommissionen Tyskland en detaljeret rapport om værdiansættelsen af de aktiver, der var omfattet af den første overførsel af aktiver.
            
         
               (10)
            
            
               Den 5. november 2010 vedtog Kommissionen en afgørelse om udvidelse af den formelle undersøgelsesprocedure med hensyn til den første overførsel af aktiver i sag C 40/2009 (8) (herefter "afgørelsen fra november 2010"). I afgørelsen fra november 2010 gav Kommissionen udtryk for yderligere tvivl med hensyn til, om den første overførsel af aktiver var forenelig med det indre marked.
            
         
               (11)
            
            
               I november 2010 fremsendte Tyskland bemærkninger, der blev suppleret den 21. december 2010. Kommissionen har ikke modtaget bemærkninger fra interesserede parter.
            
         
               (12)
            
            
               Den 21. december 2010 besluttede Kommissionen at udsætte det tidspunkt, hvor Westdeutsche ImmobilienBank AG (9) (herefter "WestImmo") skulle indstille sine nye forretninger (10).
            
         
               (13)
            
            
               Den 15. februar 2011 fremsendte Tyskland en ændret omstruktureringsplan for WestLB (herefter "omstruktureringsplanen fra februar 2011").
            
         
               (14)
            
            
               Den 15. april 2011 fremsendte Tyskland Kommissionen en statusrapport fra den frasalgsadministrator, der var udpeget efter beslutningen fra maj 2009, og en ny omstruktureringsplan for WestLB (herefter "den nye omstruktureringsplan").
            
         
               (15)
            
            
               Den 23. juni 2011 nåede Bundesanstalt für Finanzmarktstabilisierung (herefter "FMSA"), alle WestLB's aktionærer og EAA til enighed om alle væsentlige detaljer omkring afviklingen af WestLB og byrdefordelingen mellem aktionærerne (aftalen betegnes herefter som "Eckpunktevereinbarung" (11)).
            
         
               (16)
            
            
               Den 30. juni 2011 fremsendte Tyskland Kommissionen en endelig udgave af den nye omstruktureringsplan på basis af Eckpunktevereinbarung (herefter "omstruktureringsplanen fra juni 2011").
            
         
               (17)
            
            
               Den 28. oktober 2011 ansøgte Tyskland Kommissionen om at udsætte det tidspunkt, hvor WestLB skulle indstille de nye forretninger, til den 29. februar 2012 (WestLB var på grundlag af beslutningen fra maj 2009 forpligtet til at indstille de nye forretninger pr. 1. januar 2012). Denne ansøgning blev indgivet som en sikkerhedsforanstaltning for det tilfælde, at beslutningen fra maj 2009 ikke inden den 1. januar 2012 blev erstattet af en ny afgørelse.
            
         
               (18)
            
            
               Den 28. oktober 2011 fremsendte Tyskland detaljerede oplysninger om en yderligere støtteforanstaltning til WestLB i form af endnu en overførsel af aktiver til EAA (herefter "den efterfølgende overførsel").
            
         
               (19)
            
            
               Den 21. november 2011 fremsendte Tyskland ajourførte data vedrørende omstruktureringsplanen fra juni 2011.
            
         
               (20)
            
            
               Den 1. december fremsendte Tyskland oplysninger om størrelsen af midlertidig kortfristet likviditetsstøtte, som må ydes til WestLB frem til den 30. juni 2012.
            
         
               (21)
            
            
               Den 8. december 2011 anmeldte Tyskland en endelig tilsagnspakke til Kommissionen.
            
         
               (22)
            
            
               Den 13. december 2011 bekræftede Tyskland, at Helaba Landesbank Hessen-Thüringen (herefter "Helaba") havde planlagt at overtage "Verbundbank", en enhed, der skal udskilles i forbindelse med omstruktureringen af WestLB.
            
         II.   DE FAKTISKE OMSTÆNDIGHEDER
   
   1.   STØTTEMODTAGEREN
   
   
               (23)
            
            
               Støttemodtageren er WestLB, dvs. delstatsbanken i Nordrhein-Westfalen med hovedsæde i Düsseldorf. Bankens aktionærer er Sparkassenverband Westfalen-Lippe (herefter "SVWL"), Rheinischer Sparkassen- und Giroverband (herefter "RSGV"; SVWL og RSGV betegnes under ét som "sparekasseforeninger"), delstaten Nordrhein-Westfalen (herefter "NRW") samt Landschaftsverband Rheinland (herefter "LVR") og Landschaftsverband Westfalen-Lippe (herefter "LWL"). Den særlige fond for finansmarkedsstabilisering (Sonderfonds Finanzmarkstabilisierung, herefter "SoFFin"), der forvaltes af FMSA, har et passivt kapitalindskud i WestLB AG.
            
         
               (24)
            
            
               De vigtigste nøgletal for WestLB er sammenfattet i nedenstående tabel:
               
                  Tabel 1
               
               
                  Vigtigste nøgletal for WestLB
               
               
                            
                        
                        
                           31.12.2008
                        
                        
                           31.12.2009
                        
                        
                           31.12.2010
                        
                        
                           30.6.2011
                        
                     
                           
                              Balance (i mia. EUR)
                        
                     
                           Samlede aktiver
                        
                        
                           288,1
                        
                        
                           242,3
                        
                        
                           191,5
                        
                        
                           160,4
                        
                     
                           Egenkapital
                        
                        
                           3,8
                        
                        
                           3,7
                        
                        
                           4,1
                        
                        
                           4,2
                        
                     
                           
                              Tilsynsmæssige kapitalprocenter (SolvV)
                        
                     
                           Kernekapital i mia. EUR
                        
                        
                           5,7
                        
                        
                           5,3
                        
                        
                           5,5
                        
                        
                           4,9
                        
                     
                           Egenkapital i mia. EUR
                        
                        
                           8,9
                        
                        
                           7,6
                        
                        
                           7,7
                        
                        
                           7,3
                        
                     
                           Risikovægtede aktiver (RVA) i mia. EUR
                        
                        
                           88,5
                        
                        
                           83,0
                        
                        
                           48,6
                        
                        
                           45,4
                        
                     
                           Kernekapital i %
                        
                        
                           6,4
                        
                        
                           6,4
                        
                        
                           11,4
                        
                        
                           10,7
                        
                     
                           Samlet kvote i %
                        
                        
                           10,1
                        
                        
                           9,1
                        
                        
                           15,9
                        
                        
                           16,0
                        
                     
                           
                              Beskæftigede
                           
                        
                     
                           Antal beskæftigede
                        
                        
                           5 957
                        
                        
                           5 214
                        
                        
                           4 712
                        
                        
                           4 622
                        
                     
                           Fuldtidsbeskæftigede
                        
                        
                           5 663
                        
                        
                           4 971
                        
                        
                           4 473
                        
                        
                           4 376
                        
                     
         
               (25)
            
            
               WestLB fungerer som centralbank for sparekasserne og er bindeled mellem de regionale sparekasser i NRW og Brandenburg og finansmarkederne. Banken tilbyder sine tyske og internationale kunder, der omfatter både erhvervskunder og institutionelle og offentlige kunder, en bred vifte af produkter og tjenesteydelser, bl.a. inden for udlånsvirksomhed, skræddersyede strukturerede finansieringsprodukter, kapitalmarkedstransaktioner, formueforvaltning og betalingstransaktioner.
            
         
               (26)
            
            
               WestLB's hovedaktiviteter har med tiden ændret sig. WestLB, der i begyndelsen var begrænset til sin funktion som centralbank for sparekasserne, blev således i stadig højere grad til en investeringsbank. Siden 2001, hvor WestLB's offentlige aktiviteter blev adskilt fra de konkurrenceprægede aktiviteter, har banken oplevet en fase med omstrukturering (12).
            
         
               (27)
            
            
               For nylig førte omfattende investeringer i strukturerede værdipapirer, der til dels blev afviklet via SPV-selskaber (special purpose vehicle), der ikke var konsolideret indtil 2007, til betydelige tab og et stærkt stigende kapitalbehov, selv om regnskabsstandarderne var blevet lempet under finanskrisen. Derfor stillede Tyskland og WestLB's aktionærer i 2008 Phoenix-redningspakken (13) til rådighed i 2008 og aftalte i november 2009 at oprette et afviklingsorgan, EAA, hvortil der blev overført aktiver med en nominel værdi på ca. 77,5 mia. EUR og kapital på ca. 3 mia. EUR.
            
         2.   STØTTEFORANSTALTNINGERNE
   
   a.   DEN FØRSTE PAKKE AF FORANSTALTNINGER – RISIKOSKJOLDET FOR PHOENIX-PORTEFØLJEN
   
               (28)
            
            
               I 2008 overførte WestLB en portefølje af strukturerede værdipapirer til et SPV-selskab ved navn Phoenix Light, et irsk aktieselskab, og udskilte dermed værdipapirer (14) med en nominel værdi på i alt ca. 23 mia. EUR fra WestLB's balance. SPV-selskabet blev sikret gennem garantier fra WestLB's aktionærer, som man opnåede enighed om den 8. februar 2008 for at dække eventuelle misligholdelser på op til 5 mia. EUR (herefter "risikoskjoldet for Phoenix-porteføljen"), og som blev godkendt ved beslutningen fra maj 2009 (15). Risikoskjoldet bestod af to separate garantier:
               
                           —
                        
                        
                           en garanti til sikring af tilgodehavender hos Phoenix Light på op til 2 mia. EUR, som alle WestLB's aktionærer hæfter for svarende til deres respektive kapitalandele
                        
                     
                           —
                        
                        
                           en efterstillet garanti, som udelukkende blev stillet af NRW, til sikring af yderligere tilgodehavender hos Phoenix Light på op til 3 mia. EUR.
                        
                     
         b.   DEN ANDEN PAKKE AF FORANSTALTNINGER – DEN FØRSTE OVERFØRSEL AF AKTIVER TIL EAA
   
               (29)
            
            
               Den 24. november 2009 aftalte Tyskland og WestLB's aktionærer de nærmere praktiske bestemmelser for oprettelsen af et afviklingsorgan ved navn "Erste Abwicklungsanstalt" i henhold til den tyske lov om en stabiliseringsfond for finansmarkederne (Gesetz zur Errichtung eines Finanzmarktstabilisierungsfonds (Finanzmarktstabilisierungsfondsgesetz, herefter "FMStFG") med henblik på at udskille en portefølje med risikopositioner og ikke-strategiske forretningsområder. WestLB's aktionærer mødtes og godkendte de nødvendige kontraktlige aftaler officielt den 11. december 2009.
            
         
               (30)
            
            
               Den første foranstaltning vedrørende overførsel af aktiver (16) omfattede en kapitaltilførsel på 3 mia. EUR, yderligere garantier fra WestLB's aktionærer og en overførsel af aktiver, som primært skulle ske gennem en udskillelse. Derudover blev Phoenix-risikoskjoldet på 5 mia. EUR ikke bragt til ophør, men overført til EAA. Hvis risikoskjoldet ikke var blevet overført, havde EAA haft behov for yderligere kapital på 5 mia. EUR til at overtage Phoenix-porteføljen.
            
         i)   
         Kapitaltilførslen fra SoFFin til WestLB
      
   
   
               (31)
            
            
               Inden oprettelsen af EAA skulle SoFFin foretage en kapitaltilførsel på 3 mia. EUR til WestLB (herefter "kapitaltilførsel"). Denne kapitaltilførsel fandt sted i tre trancher: den 23. december 2009 (672 mio. EUR), den 4. januar 2010 (1,5 mia. EUR) og den 30. april 2010 (828 mio. EUR). Kapitalen blev tilført i form af et uopsigeligt passivt kapitalindskud, der efter den 1. juli 2010 kan omdannes til ordinære aktier. Ifølge aftalen må SoFFin ikke besidde hovedparten af kapitalandelene i selskabet.
            
         
               (32)
            
            
               Ifølge betingelserne for det passive kapitalindskud skal der betales en godtgørelse på 10 % pr. år, når WestLB opnår et tilstrækkeligt årligt overskud i henhold til HGB (17). Fremkommer der et årligt tab, betales ingen godtgørelse, og det passive kapitalindskud deltager i tabene pari passu. Siden tilførslen af det passive kapitalindskud har WestLB i henhold til HGB enten haft tab (2009) eller ikke haft overskud (2010). Der er derfor ikke hidtil blevet udbetalt nogen godtgørelse, og det passive kapitalindskud har deltaget i tabene med ca. 1 mio. EUR.
            
         ii)   
         Garantierne fra aktionærerne
      
   
   
               (33)
            
            
               Oprettelsen af EAA indeholder en garanti fra WestLB's aktionærer, som sikrer yderligere tab, der måtte opstå med hensyn til de overførte aktiver. Alle EAA's tab, som overstiger den overførte kapital, skal i henhold til FMStFG dækkes af WestLB's aktionærer og FMSA.
            
         
               (34)
            
            
               I den forbindelse stillede WestLB's aktionærer en udtrykkelig garanti på i alt 1 mia. EUR, der fordeler sig på NRW (482 mio. EUR), sparekasseforeningerne (501 mio. EUR) samt LVR og LWL (17 mio. EUR). Med henblik på dækning af yderligere tab, der måtte blive nødvendig, aftalte WestLB's aktionærer at begrænse RSGV's og WLSGV's forpligtelse til en yderligere tabsdækning til 4 mia. EUR. I betragtning af den af sparekasseforeningerne stillede garanti på 501 mio. EUR er RSGV's og WLSGV's deltagelse i tab derfor begrænset til højst 4,5 mia. EUR. For at fremskaffe de 4 mia. EUR kan RSGV og WLSGV i en periode på 25 år foretage passende hensættelser til denne forpligtelse. Eventuelle tab, som både overstiger EAA's egenkapital og garantierne, dækkes af FMSA og NRW (18).
            
         iii)   
         Den første overførsel af aktiver
      
   
   
               (35)
            
            
               Overførslen af de problematiske og ikke-strategiske aktiver (og forpligtelser) foregik i to faser. I første fase blev der overført værdipapirer (navnlig mezzanine notes og andre strukturerede værdipapirer) med en samlet bogført værdi på ca. 6,2 mia. EUR og forpligtelser med en bogført værdi på ca. 5,5 mia. EUR til EAA i forbindelse med en udskillelse, der blev registreret i handelsregistret den 23. december 2009 (19). I anden fase blev den resterende del af den adskilte portefølje udskilt pr. 30. april 2010 eller overført syntetisk til EAA (20).
            
         
               (36)
            
            
               Transaktionen var struktureret på en sådan måde, at WestLB fik fordel af overførslens tilbagevirkende kraft. De bogførte værdier af de værdipapirer, der blev overført den 23. december 2009, blev fastsat på grundlag af den økonomiske skæringsdato for overførslen (31. december 2008/1. januar 2009), mens de bogførte værdier af den resterende del af porteføljen, der blev overført den 30. april 2010, blev fastlagt på grundlag af den økonomiske skæringsdato for overførslen (31. december 2009/1. januar 2010).
            
         
               (37)
            
            
               Porteføljen omfatter aktiver med en nominel værdi på 77 mia. EUR (bogført værdi pr. 31. december 2009 på 68,117 mia. EUR (21)), hvor der er tale om en bred vifte af kreditinstrumenter, standardobligationer (22), strukturerede værdipapirer og derivater. Porteføljen omfatter også grandfathering-forpligtelser på 22,1 mia. EUR (bogført værdi i henhold til "opsplittelsesaftalen"). Tre grundlæggende grupper af aktiver blev overført til EAA:
               
                           —
                        
                        
                           
                              porteføljen af strukturerede værdipapirer, som omfatter "Phoenix-porteføljen" (22,9 mia. EUR), porteføljen af "European Super Senior"-trancher (2,8 mia. EUR) og andre værdipapirer med sikkerhed i aktiver (Asset-Backed Securities, herefter "ABS") (3,4 mia. EUR)
                        
                     
                           —
                        
                        
                           
                              værdipapirporteføljen med obligationer (17,7 mia. EUR), der delvis er sikret ved credit default swaps (CDS) på negativt basis (såkaldte "negative basis trades") (23)
                           
                        
                     
                           —
                        
                        
                           
                              kreditporteføljen, der omfatter kreditter og (ikke-balanceførte) kreditengagementer med en nominel værdi på i alt ca. 30,6 mia. EUR, hvor der er tale om tilbageværende positioner fra forskellige af WestLB's aktiviteter og filialer.
                        
                     Endvidere var aktiverne delvis genstand for transaktioner med derivater (dvs. en rente- og/eller valutaswap er forbundet med værdipapiret eller kreditten); der blev overført en række rene CDS-positioner, hvilket udgør andelen af derivater i porteføljen.
            
         
               (38)
            
            
               Mens nogle aktiver, deres emittenter, kontrahenter eller delmarkeder kunne klassificeres som henholdsvis værdiforringede og forstyrrede, var dette ikke tilfældet med hensyn til et væsentligt antal. Tyskland har klassificeret 4,2 mia. EUR (ca. 6 % af alle aktiver) som "likvide", hvilket betyder, at de fortsat hører til fungerende markeder (24).
            
         
               (39)
            
            
               EAA's kapital bestod ved oprettelsen af nettoaktiver på i alt 3,267 mia. EUR. Disse aktiver omfattede 3 mia. EUR i kapital og 267 mio. EUR fra en intern forpligtelse i forbindelse med credit linked notes (CLN) inden for porteføljen af European Super Senior-trancher.
            
         
               (40)
            
            
               Til forvaltningen af aktiverne har EAA indgået en treårig servicekontrakt med WestLB. Som led i denne kontrakt udfører WestLB porteføljeforvaltningsydelser for EAA, hvis hovedmål er med tiden at opløse hele porteføljen og minimere risiciene. I begyndelsen optrådte WestLB som EAA's eneste refinansierings- og derivatkontrahent.
            
         iv)   
         Værdiansættelse af aktiverne
      
   
   
               (41)
            
            
               Tyskland værdiansatte begge dele af den udskilte portefølje, første del pr. 30. september 2009 og anden del pr. 31. marts 2010 (se oversigt i tabel 2). Ifølge Tyskland udgjorde de samlede aktivers reelle økonomiske værdi 62,727 mia. EUR og lå dermed 5,389 mia. EUR under den bogførte værdi (25). Denne værdiansættelse blev af både Blackrock (26) og Deutsche Bundesbank (27) betegnet som tilstrækkeligt konservativ. Med henblik på at vurdere størrelsen af den ydede statsstøtte trak Tyskland EAA's oprindelige kapitalisering (28) (3,267 mia. EUR, forskellen mellem de bogførte værdier af aktiverne og forpligtelserne) fra mankoen i forbindelse med den reelle økonomiske værdi (5,389 mia. EUR), således at der fremkom en nettoforskel mellem overførselsværdien og den reelle økonomiske værdi på 2,123 mia. EUR.
            
         
               (42)
            
            
               Lige som Tyskland baserede Kommissionen også sin beregning af størrelsen af den ydede statsstøtte på nettoforskellen mellem overførselsværdierne og den reelle økonomiske værdi af de overførte aktiver og forpligtelser (herefter "overførselsdelta").
            
         
               (43)
            
            
               Kommissionen gennemgik den værdiansættelse, som Tyskland havde fremsendt, med bistand fra eksterne eksperter (Société Générale, Bangert Research og professor Wim Schoutens). På grundlag af resultatet af denne gennemgang, der er beskrevet nærmere i afgørelsen fra november 2010 (29), blev det konkluderet, at overførselsdeltaet ved en forsigtig betragtning ligger 1,606 mia. EUR højere end angivet af Tyskland (5,389 mia. EUR). Sagt på en anden måde ligger den reelle økonomiske værdi 6,949 mia. EUR under overførselsværdien (30). Ved værdiansættelsen af den reelle økonomiske værdi af visse obligationer, navnlig på delporteføljeniveau, konstaterede eksperterne forskelle (i forbindelse med den samlede værdipapirportefølje ca. 600 mio. EUR), som skyldtes en afvigende vurdering med hensyn til funktionsforstyrrelsen på disse markeder. Eksperterne klassificerede således f.eks. i modsætning til WestLB flere markeder for standardobligationer som fungerende markeder, således at markedsværdien blev antaget som den reelle økonomiske værdi. Endvidere blev der i forbindelse med de lån, som WestLB havde overført, på grund af alvorlige diskrepanser ved værdiansættelsen af tab givet misligholdelse (LGD) konstateret forskelle (i den samlede kreditportefølje på 1 mia. EUR). Der blev også konstateret store forskelle i forbindelse med visse delkategorier af porteføljen af strukturerede værdipapirer, men nettoeffekterne heraf syntes at blive udlignet.
            
         
               (44)
            
            
               Endvidere anførte Tyskland potentielle formildende omstændigheder og argumenter for at vise, at overførselsdeltaet var mindre end nul.
               Nedenstående tabel fra afgørelsen fra november 2010 indeholder en sammenfatning efter delportefølje.
               
                  Tabel 2
               
               
                  Resultater vedrørende den første overførsel af aktiver i henhold til afgørelsen fra november 2010
               
               
                            
                        
                        
                           Tysklands standpunkt
                        
                        
                            
                        
                        
                           Kommissi. standpunkt
                        
                     
                           Overført portefølje
                        
                        
                           Bogført værdi dec. (OV)
                        
                        
                           WestLB dec. reel øk.værdi "afledt"
                        
                        
                           WestLB dec. reel øk. værdi - OV "afledt"
                        
                        
                           EU-eksperter dec. reel øk. værdi skøn
                        
                        
                           EU-eksperter dec. reel øk. værdi OV skøn
                        
                     
                           Portefølje af strukturerede værdipapirer
                        
                        
                           Phoenix
                        
                        
                           22 764
                        
                        
                           20 323
                        
                        
                           (2 441)
                        
                        
                           19 786
                        
                        
                           (2 978)
                        
                     
                           European Super Seniors
                        
                        
                           2 918
                        
                        
                           1 751
                        
                        
                           (1 167)
                        
                        
                           2 276
                        
                        
                           (642)
                        
                     
                           Andre ABS
                        
                        
                           3 188
                        
                        
                           3 182
                        
                        
                           (6)
                        
                        
                           3 178
                        
                        
                           (10)
                        
                     
                           Værdipapir-portefølje
                        
                        
                           Obligationer
                        
                        
                           16 501
                        
                        
                           16 323
                        
                        
                           (178)
                        
                        
                           15 762
                        
                        
                           (739)
                        
                     
                           Banque D'Orsay-portefølje
                        
                        
                           2 749
                        
                        
                           2 733
                        
                        
                           (16)
                        
                        
                           2 770
                        
                        
                           21
                        
                     
                           CDS og derivater
                        
                        
                           (65)
                        
                        
                           (45)
                        
                        
                           20
                        
                        
                           (102)
                        
                        
                           (37)
                        
                     
                           Kreditporte-følje
                        
                        
                           Trukket
                        
                        
                           20 061
                        
                        
                           18 666
                        
                        
                           (1 395)
                        
                        
                           17 807
                        
                        
                           (2 254)
                        
                     
                           Ikke-trukket
                        
                        
                           —
                        
                        
                           (205)
                        
                        
                           (205)
                        
                        
                           (310)
                        
                        
                           (310)
                        
                     
                           I alt
                        
                        
                           68 116
                        
                        
                           62 727
                        
                        
                           (5 389)
                        
                        
                           61 167
                        
                        
                           (6 949)
                        
                     
                           Kilde
                        
                        
                           22.febr.10
                        
                        
                           8.juli.10
                        
                        
                           8.juli.2010
                        
                        
                           23.sept.10
                        
                        
                           23.sept.10
                        
                     
                           
                              
                                 Formildende omstændigheder
                              
                           
                        
                        
                            
                        
                        
                            
                        
                        
                            
                        
                     
                           EAA's kapital (forskel mellem overførselsværdier af aktiver og forpligtelser)
                        
                        
                           3 267
                        
                        
                            
                        
                        
                           3 267
                        
                     
                           Overførsel af grandfathering-forpligtelser
                        
                        
                           882
                        
                        
                            
                        
                        
                           n. a.
                        
                     
                           Fremtidige cashflows fra den overførte portefølje
                        
                        
                           880
                        
                        
                            
                        
                        
                           n. a.
                        
                     
                           Overførsel af credit linked notes
                        
                        
                           268
                        
                        
                            
                        
                        
                           268
                        
                     
                           Justering for forventede tab i forbindelse med ikke-trukne kreditlinjer
                        
                        
                           205
                        
                        
                            
                        
                        
                           n. a.
                        
                     
                           Justering for forventede tab i forbindelse med diskontering
                        
                        
                           75
                        
                        
                            
                        
                        
                           n. a.
                        
                     
                           
                              Samlet "overførselsdelta" = overførselspris - reel økonomisk værdi - fradrag
                           
                        
                        
                           
                              – 188
                           
                        
                        
                            
                        
                        
                           
                              3 414
                           
                        
                     
         c.   DEN TREDJE PAKKE AF FORANSTALTNINGER – LIKVIDATIONSFORANSTALTNINGERNE
   
               (45)
            
            
               I omstruktureringsplanen fra juni 2011 redegøres der for en velordnet afvikling af WestLB, hvor der vil være behov for en række supplerende hjælpeforanstaltninger. Tyskland planlægger for det første at overføre WestLB's resterende aktiver og forpligtelser til EAA, for det andet at erstatte kapital, dække driftsomkostninger og likvidationsomkostninger for WestLB eller i givet fald dennes omdøbte efterfølger (herefter "SPM-Bank") og for det tredje at træffe egnede foranstaltninger til at sikre likviditeten i transformationsfasen.
            
         i)   
         Den anden overførsel af aktiver til EAA
      
   
   
               (46)
            
            
               Ifølge omstruktureringsplanen fra juni 2011 skal der foretages endnu en overførsel af alle resterende aktiver og forpligtelser, herunder ikke-balanceførte risikopositioner og derivater, fra WestLB til EAA (herefter "den anden overførsel af aktiver"). Alle WestLB's aktiver og forpligtelser, der hverken er solgt til tredjemand eller blevet en del af Verbundbank, overtages af EAA pr. 30. juni 2012 (31). Efter overførslen vil WestLB ikke længere besidde bankaktiver på egen risiko (undtaget herfra er SPM-Banks egenkapital).
            
         
               (47)
            
            
               Den samlede portefølje blev drøftet med Kommissionen og efterfølgende fremsendt af Tyskland på grundlag af detaljerede tal, der kan sammenfattes på følgende måde:
               
                  Tabel 3
               
               
                  Resultater vedrørende den anden overførsel af aktiver (i mia. EUR)
               
               
                           Portefølje (32)
                           
                        
                        
                           Bogført værdi efter HGB
                        
                        
                           Portefølje-markedsværdier
                        
                        
                           Forskel
                        
                     
                           Aktiver
                        
                        
                           [120-150] (33)
                           
                        
                        
                           [120-150]
                        
                        
                           [0,8-1,3]
                        
                     
                           Forpligtelser
                        
                        
                           [120-150]
                        
                        
                           [120-150]
                        
                        
                           [0,2-0,5]
                        
                     
                           I alt
                        
                        
                            
                        
                        
                            
                        
                        
                           [1,0-1,8]
                        
                     
         
               (48)
            
            
               Med hensyn til markedsværdierne af de aktiver og forpligtelser, der vil være omfattet af den anden overførsel af aktiver til EAA, konstaterede Tyskland, at markedsværdierne ved en individuel værdiansættelse ligger over de markedsværdier, der er anført i tabel 3. Tyskland anførte navnlig, at aktivernes individuelle markedsværdier udgjorde i alt [120-150] mia. EUR og passivernes [120-150] mia. EUR. Tyskland gør gældende, at WestLB's resterende portefølje allerede var blevet justeret i forbindelse med den første overførsel af aktiver og kun indeholdt aktiver med faktisk opnåelige værdier. Tyskland bekræftede navnlig, at porteføljen udelukkende omfattede værdipapirer og derivater, der var blevet værdiansat til deres respektive markedsværdier, samt lån og andre finansielle instrumenter, hvor der ikke fandtes etablerede markeder, og som derfor var blevet værdiansat efter en metode på basis af det diskonterede cashflow. Porteføljen indeholder kun i meget begrænset omfang (under 1 mia. EUR) værdipapirer, der kan betegnes som international statsfinansiering eller internationale statspapirer.
            
         
               (49)
            
            
               Efter samråd med Kommissionen gjorde Tyskland imidlertid gældende, at der med hensyn til visse dele af porteføljen, dvs. kreditporteføljen og andre sammenlignelige illikvide aktiver på ca. [40-70] mia. EUR, alene i betragtning af den samlede porteføljes størrelse skulle tages hensyn til en porteføljeeffekt. Hvis WestLB faktisk skulle sælge den samlede portefølje inden den 30. juni 2012, ville et øget udbud presse de enkelte markedsværdier. På grundlag af de modtagne oplysninger anførte Tyskland, at porteføljemarkedsværdierne i dette tilfælde skulle beregnes med et nedslag på [2-5] % af de enkelte markedsværdier.
            
         
               (50)
            
            
               Ifølge omstruktureringsplanen fra juni 2011 kunne den anden overførsel af aktiver til EAA omfatte aktiver i WestImmo, der vil overføre aktiver til EAA med henblik på at forbedre sin egen levedygtighed. WestImmo vil kun videreføre realkreditaktiviteterne under navnet "Pfandbriefbank" (foreløbig arbejdsbetegnelse). Med henblik på gennemførelsen heraf kunne en stor del af WestImmos aktiver og forpligtelser udskilles og overføres til EAA i første halvår af 2012. Denne "udskillelsesportefølje" vil udgøre ca. [5-10] mia. EUR og – på delporteføljeniveau – omfatte en ikke-sikret erhvervsejendomsportefølje, en portefølje med aktiver i Japan og en portefølje med obligationer og realkreditlån til privatkunder på [2-4] mia. EUR, der allerede var overført syntetisk til EAA i forbindelse med den første overførsel og på nuværende tidspunkt tjener som sikkerhed i realkreditpuljen. Efter overførslen vil WestImmo være en væsentligt mindre bank, som i begyndelsen besidder aktiver på ca. [16-23] mia. EUR. Skulle WestImmo ikke kunne sælges pr. 30. juni 2012, vil disse resterende aktiver ligeledes blive overført til EAA. Derfor skal der også tages hensyn til dem ved siden af det beløb, der er nævnt i betragtning 51.
            
         
               (51)
            
            
               "Udskillelsesporteføljen", som blev drøftet med Kommissionen og efterfølgende fremsendt af Tyskland på grundlag af detaljerede tal, kan sammenfattes på følgende måde:
               
                  Tabel 4
               
               
                  Værdiansættelse af WestImmo-aktiver i "udskillelsesporteføljen" (i mia. EUR)
               
               
                           Portefølje
                        
                        
                           Bogførte værdier efter HGB
                        
                        
                           Markedsværdier
                        
                        
                           Forskel
                        
                     
                           Internationale ejendomme
                        
                        
                           [3,5-4,0]
                        
                        
                           [3,0-4,0]
                        
                        
                           [0,1-0,4]
                        
                     
                           Tyske ejendomme
                        
                        
                           [1,1-1,6]
                        
                        
                           [1,1-1,6]
                        
                        
                           [0,01-0,05]
                        
                     
                           Portefølje fastforrentede statsobligationer
                        
                        
                           [0,7-1,3]
                        
                        
                           [0,5-1,25]
                        
                        
                           [0,1-0,3]
                        
                     
                           I alt
                        
                        
                           [5,3-6,9]
                        
                        
                           [4,6-6,85]
                        
                        
                           [0,3-0,8]
                        
                     
         
               (52)
            
            
               Tyskland forklarede udførligt, hvorfor værdiansættelsen af aktiverne i WestImmos udskillelsesportefølje skulle betragtes som tilstrækkeligt konservativ. Tyskland anførte, at 1) ca. en tredjedel af porteføljen bestod af kortfristede positioner 2) strukturen af den tilgrundliggende sikkerhed var solid, og 3) værdiansættelsen af sikkerheden havde fundet sted for nylig.
            
         
               (53)
            
            
               Endvidere planlægger WestLB at sælge WestImmo Pfandbriefbank inden den 30. juni 2012. Sker dette salg ikke, vil alle WestImmos aktiver og forpligtelser skulle overføres til EAA. Den skønnede risikojusterede bogførte værdi (herunder udskillelsesporteføljen) udgjorde [20-26] mia. EUR i juni 2011. Denne portefølje består hovedsagelig af lån i erhvervsejendomme og realkreditlån til privatkunder. Ifølge Tyskland var store dele af den oprindelige portefølje allerede i forbindelse med den første overførsel af aktiver dækket af udvælgelsesprocessen til den efterfølgende overførsel, således at den resterende del var saneret, og dens markedsværdi svarede til den bogførte værdi. Endvidere anvendtes erhvervsejendomsporteføljen i første række til emission af realkreditobligationer og havde dermed en markedsværdi, der var tilstrækkelig til at dække overførselsværdien.
            
         
               (54)
            
            
               Endelig gør Tyskland gældende med hensyn til overførslen af WestImmo-aktiverne og den anden overførsel af WestLB's aktiver, at aktivernes reelle økonomiske værdi skulle svare til overførselsværdien.
            
         ii)   
         Det supplerende kapitalinstrument til SPM-Bank
      
   
   
               (55)
            
            
               I henhold til Eckpunktevereinbarung vil NRW pr. 30. juni 2012 overtage den fulde ejendomsret til og det fulde ansvar for WestLB. Da WestLB i forbindelse med omstruktureringen skal betale 1 mia. EUR af SoFFIns passive kapitalindskud i WestLB tilbage til SoFFin, vil denne del af kapitalen skulle erstattes. NRW har givet tilsagn om med henblik herpå i overensstemmelse med Eckpunktevereinbarung (34) som modydelse at tilvejebringe et supplerende kapitalinstrument på 1 mia. EUR (herefter "det supplerende kapitalinstrument til SPM-Bank").
            
         iii)   
         Dækning af yderligere drifts- und likvidationsomkostninger for SPM-Bank
      
   
   
               (56)
            
            
               I omstruktureringsplanen fra juni 2011 beskrives to forskellige scenarier for WestLB/SPM-Bank, et såkaldt basisscenarie ("base case") og et alternativt scenarie ("bad case"). I forbindelse med basisscenariet anslås tabene for driften og likvidationen af SPM-Bank for en periode på fem år (transformationsomkostninger), herunder overtagelsen af pensionsforpligtelser, til i alt [3-6] mia. EUR. I forbindelse med det alternative scenarie, der er baseret på andre antagelser med hensyn til personalenedskæringen, omfanget af de nødvendige nedskrivninger på bygninger og it-investeringer, pensionsforpligtelser og andre exit-omkostninger, anslås tabene for femårsperioden til i alt [4-7] mia. EUR. NRW overtager den fulde ejendomsret til og det fulde ansvar for WestLB. I forbindelse med både basisscenariet og det alternative scenarie antages det, at det kapitalinstrument på 1 mia. EUR, som NRW stiller til rådighed, opbruges. I forbindelse med det alternative scenarie ville NRW skulle stille supplerende midler til rådighed i overensstemmelse med Eckpunktevereinbarung.
            
         iv)   
         Tilsagn om at stille likviditet til rådighed i omstruktureringsperioden
      
   
   
               (57)
            
            
               I omstruktureringsplanen fra juni 2011 er det endvidere anført, at sparekassers, NRW's og EAA's nuværende likviditetstilførsel vil blive opretholdt i omstruktureringsperioden. Hvis der i omstruktureringsperioden frem til 30. juni 2012 bliver behov for yderligere likviditet, vil WestLB, ejere og EAA i henhold til Eckpunktevereinbarung aftale egnede foranstaltninger til sikring af likviditeten i transformationsfasen. Ifølge de oplysninger, som Tyskland fremsendte den 1. december 2011, er udnyttelsen af den supplerende likviditetstilførsel i et stressscenarie […].
            
         3.   OMSTRUKTURERINGSPLANER
   
   a.   INDLEDNING
   
               (58)
            
            
               Tyskland har forelagt Kommissionen flere omstruktureringsplaner, der vedrører forskellige statsstøtteforanstaltninger og forskellige omstruktureringskoncepter. En første række dokumenter, som udelukkende vedrørte risikoskjoldet på 5 mia. EUR, resulterede i omstruktureringsplanen fra april 2009 (35).
            
         
               (59)
            
            
               De to centrale elementer i omstruktureringsplanen fra april 2009 (36) var en reduktion af WestLB's balance på 250 mia. EUR til 125 mia. EUR (herunder salget af flere aktiver som WestImmo) og ændringen af alle aktiviteter og nedsættelsen af de dermed forbundne risici, efterfulgt af et salg af WestLB på grundlag af et åbent, gennemsigtigt og ikke-diskriminerende offentligt udbud. Skulle et sådant salg af WestLB ikke være muligt, vil WestLB skulle indstille sine nye forretninger efter 2011. Selv om WestLB's aktionærer overlod salgsprocessen til både en frasalgsadministrator og en investeringsbank og iværksatte et offentligt udbud for WestLB den 30. september 2010, blev der i forbindelse med udbuddet ikke modtaget nogen tilbud, som WestLB's aktionærer betragtede som økonomisk acceptable.
            
         
               (60)
            
            
               I december 2009 (37) og i februar 2011 blev der fremlagt yderligere omstruktureringsplaner. Omstruktureringsplanen fra februar 2011 indeholdt en yderligere reduktion af bankens balance til ca. 80 mia. EUR, men ingen tilbagebetalinger. I juni 2011 anmeldtes en endelig omstruktureringsplan. Tyskland har udtrykkeligt bekræftet, at omstruktureringsplanen fra februar 2011 blev trukket tilbage. I den foreliggende afgørelse undersøges derfor udelukkende omstruktureringsplanen fra juni 2011.
            
         b.   OMSTRUKTURERINGSPLANEN FRA JUNI 2011
   
               (61)
            
            
               Omstruktureringsplanen fra juni 2011 er baseret på fire centrale elementer:
               
                           (a)
                        
                        
                           I løbet af 2011 og senest den 30. juni 2012 udskilles de såkaldte Verbundbank-aktiviteter – dvs. aktiviteterne i forbindelse med samarbejdet med de regionale sparekasser – og Verbundbank, der fremkommer herved, integreres i sparekassenettet. Helaba har erklæret sig rede til at overtage Verbundbank.
                        
                     
                           (b)
                        
                        
                           Bestræbelserne på at sælge alle andre dele af WestLB fortsættes, indtil det er muligt at indgå en aftale om et salg inden den 30. juni 2012.
                        
                     
                           (c)
                        
                        
                           EAA overtager pr. 30. juni 2012 de porteføljer, som ikke kan henføres til Verbundbank, ikke blev overtaget af medlemmerne af S-Finanzgruppe og ikke inden den 30. juni 2012 er blevet solgt af WestLB til tredjemand; efter den 30. juni 2012 vil WestLB ikke længere udføre nye bankforretninger (med undtagelse af transaktioner i forbindelse med formueforvaltningen) og omdannes til en serviceplatform med et afviklingsorgan, der besidder resterende positioner – som økonomisk er overdraget til EAA eller sikret af EAA – er ansvarlig for personalenedskæringen og udfører tjenester inden for formueforvaltning (kaldet SPM-Bank).
                        
                     
                           (d)
                        
                        
                           En del af SPM-Bank (herefter "serviceselskabet"), der udfører tjenester inden for formueforvaltning for EAA, Verbundbank og tredjemand, udskilles.
                        
                     
         
               (62)
            
            
               Planen kan sammenfattes på følgende måde:
               
                  Tabel 5
               
               
                  Basisstruktur, der tilstræbes med omstruktureringsplanen fra juni 2011
               
               
                           Nuværende struktur
                           < 30. juni 2011
                        
                        
                           Målstruktur
                           > 30. juni 2012
                        
                     
                           
                              WestLB
                           
                           Balance: 160 mia. EUR
                           RVA: 88,5 mia. (2008, se tabel 1)
                           Egenkapital: 4 mia. EUR
                           Ansatte: 4 400
                           Aktionærer: NRW 48 %, Landschaftsverbände 2 %,
                           Sparekasser: 50 %
                        
                        
                           
                              SPM-Holding/Bank
                           
                           Balance: endnu ikke bekræftet (aktiver overført syntetisk til EAA)
                           RVA: < 1 mia.
                           Ansatte: 4 400, < 400 i 2016 i holding- eller driftsselskab
                           Egenkapital: […]
                           Aktionærer: NRW 100 %
                        
                     
                           WestImmo og andre af WestLB's datterselskaber
                        
                        
                           
                                 Datterselskab = SPM-Betriebsgesellschaft
                           Balance: endnu ikke bekræftet (aktiver overført syntetisk til EAA)
                           Ansatte: se holdingselskab
                        
                     
                            
                        
                        
                           
                                 Datterselskab = SPM-Servicegesellschaft
                           Balance: < 1 mia. EUR
                           Ansatte: max. 1 000 i 2016
                           Sælges inden 2016
                        
                     
                            
                        
                        
                           
                              Overførsel af Verbundbank til Helaba
                           
                           Balance: 40-45 mia. EUR
                           Egenkapital: 1 mia. EUR via sparekasserne
                           Ansatte: ~ 400
                           Aktionærer: overførsel til Helaba
                        
                     
                            
                        
                        
                           
                              Salg af aktiver indtil den 30. juni 2012
                           
                           Navnlig WestImmo (Pfandbriefbank)
                           Balance WestImmo: [16-23] mia. EUR
                        
                     
                           
                              EAA – afviklingsorgan april 2010
                           
                           Nominelt: 77,5 mia. EUR (oktober 2011: 53)
                           Egenkapital: 3 mia. EUR
                           Aktionærer: NRW 48 %, regioner 2 %,
                           Sparekasseforeninger 50 %
                        
                        
                           
                              EAA (efterfølgende overførsel) – afviklingsorgan
                           
                           Balance: ~ [100-250] mia. EUR
                           Egenkapital: egenkapital pr. juni 2012 samt yderligere nødvendig egenkapital til en tabsfri afvikling af de aktiver, der overføres den 30. juni 2012
                           Aktionærer: NRW 48 %, regioner 2 %,
                           Sparekasseforeninger 50 %
                        
                     
         i)   
         Verbundbank
      
   
   
               (63)
            
            
               Verbundbanks aktiviteter overføres og vil udgøre en enhed, som fusioneres med en anden bank. I forbindelse med den procedure, der fører til vedtagelsen af den foreliggende afgørelse, har sparekasserne opgivet deres tidligere hensigt om at oprette en ny, selvstændig bank. Verbundbank vil optræde som tjenesteyder og centralbank for sparekasserne i NRW og Brandenburg og beskæftige ca. 400 tidligere WestLB-medarbejdere. Banken kan i en overgangsperiode aftage visse ydelser, der udføres af WestLB/SPM-Bank.
            
         
               (64)
            
            
               Verbundbank vil have en forretningsmodel med lav risiko. Den vil tilbyde sparekasserne og deres kunder, mellemstore erhvervskunder samt offentlige organer og institutionelle kunder tjenesteydelser og produkter. Dens produktsortiment er i det væsentlige begrænset til virksomhedsfinansiering og simple kapitalmarkedsprodukter. De vigtigste nøgletal for Verbundbank er risikovægtede aktiver på 8,3 mia. EUR og en balance på mellem 40 mia. EUR og 45 mia. EUR. I begyndelsen får Verbundbank en kapital på 1 mia. EUR for at opfylde egenkapitalkravet på 12 %. Kapitalen tilvejebringes af sparekasseforeningerne i NRW (50 %) og Deutscher Sparkassen- und Giroverband (DSGV – 50 %) (38). Dens forpligtelser vil bestå af sparekasseindskud, obligationer og realkreditobligationer samt af indskud fra institutionelle investorer. Hovedparten af de finansielle midler stilles til rådighed af medlemmer af Sparkassen-Finanzgruppe.
            
         
               (65)
            
            
               Efter fremlæggelsen af omstruktureringsplanen fra juni 2011 meddelte Landesbank Helaba, at man var rede til at overtage Verbundbank-aktiviteterne. Den 12. december 2011 var Helaba principielt nået frem til et positivt resultat af den omhyggelige gennemgang af udvalgte aktiver og passiver i WestLB og gentog sin interesse i at overtage Verbundbank, ved at Helabas garanter anmodede bestyrelsen om at indlede konkrete forhandlinger med henblik på at integrere Verbundbank-aktiviteterne (39). Sparekasseforeningerne gik i gang med at integrere Verbundbank i Helaba eller sparekassesektoren, efter at det var blevet klart, at rentabiliteten i – den selvstændigt drevne – Verbundbank var forholdsvis lav, og at der kunne forventes en egenkapitalforrentning på mellem [2,0-3,0] % og [4,0-5,0] %. Lavere generalomkostninger og synergier som følge af integrationen af Verbundbank-aktiviteterne i Helaba eller sparekassesektoren ville forbedre den forventede rentabilitet og bringe den på et acceptabelt niveau.
            
         ii)   
         Salg eller overførsel af aktiver
      
   
   
               (66)
            
            
               Ifølge omstruktureringsplanen fra juni 2011 skal der inden den 30. juni 2012 (undertegnelse af kontrakterne) sælges flest mulige WestLB-dele, der ikke kan omfattes af Verbundbank-udskillelsen. Denne proces blev afstemt med de løbende salgsforanstaltninger, der allerede var indledt, for at opfylde betingelserne i beslutningen fra maj 2009. Det er […].
            
         
               (67)
            
            
               WestLB har udbudt større enheder til salg, f.eks. områderne erhvervskunder og struktureret finansiering, der er væsentlige indtægtskilder for WestLB og består af mindre enheder som forretningsområderne virksomhedskunder, struktureret finansiering, aktiemarkeder, gældsmarkeder eller depotbankvirksomhed, som alle kan erhverves – i givet fald med de tilhørende it-platforme og den tilhørende infrastruktur.
            
         
               (68)
            
            
               WestLB vil vurdere tilbuddene bl.a. på grundlag af følgende kriterier: købspris inklusive mekanismer og komponenter til tilpasning af købsprisen, virkningerne af et salg for WestLB's balance og resultatopgørelse, transaktionssikkerhed (f.eks. med hensyn til finansieringen af transaktionen og køberens erfaring i tilsvarende processer), juridiske aspekter ved en transaktion og efterfølgende overførsel til EAA.
            
         
               (69)
            
            
               Den 30. juni 2012 bliver alle WestLB's aktiver og forpligtelser, der endnu ikke er solgt eller overført til Verbundbank, overført til EAA. De gældende bestemmelser (40) giver mulighed for en efterfølgende overførsel til EAA, såfremt der – bl.a. – er tilstrækkelig egenkapital, alle risici i forbindelse med aktiverne oplyses, og der forelægges en detaljeret afviklingsplan.
            
         
               (70)
            
            
               De overførselsmetoder, der anvendes i forbindelse med den anden overførsel af aktiver, vil svare til de metoder, der allerede blev anvendt i december 2009 og april 2010 ved overførslen af de to første trancher i forbindelse med den første overførsel af aktiver fra WestLB til EAA. Også i denne forbindelse er en udskillelse den foretrukne overførselsmetode, og kun hvis andre egnede overførselsmetoder som salg eller indirekte deltagelse retligt eller teknisk ikke er mulige eller er forbundet med økonomisk uhensigtsmæssige risici, træder en syntetisk overførsel af de tilgrundliggende risici i stedet for en fysisk overførsel.
            
         
               (71)
            
            
               Med overførslen skal det sikres, at henholdsvis WestLB og SPM-Bank ikke længere udfører nye bankaktiviteter (med undtagelse af aktiviteter i forbindelse med serviceringsaktiviteterne) og ikke længere er udsat for nogen medkontrahent- eller markedsrisiko for egen regning, som skal dækkes på grundlag af regulatoriske minimumskapitalkrav i henhold til de nugældende bestemmelser (41).
            
         
               (72)
            
            
               Hvad angår værdiansættelsen af aktiverne og forpligtelserne, vil overførslen ske til risikojusterede bogførte værdier, dvs. […].
            
         iii)   
         SPM-Bank
      
   
   
               (73)
            
            
               Efter den 30. juni 2012 vil WestLB ikke længere udføre nye bankaktiviteter (med undtagelse af aktiviteter i forbindelse med serviceringsaktiviteterne), opgive sit firmanavn WestLB og blive omdøbt til SPM-Bank (foreløbig arbejdsbetegnelse). WestLB overføres til en enhed, der besidder resterende positioner, der økonomisk er overført til EAA med henblik på afvikling, og som er ansvarlig for de tilbageværende medarbejdere, samt til en serviceplatform, der udelukkende vil udføre tjenester inden for formueforvaltning.
            
         
               (74)
            
            
               […].
            
         
               (75)
            
            
               SPM-Bank bliver i det væsentlige et holdingselskab (herefter "SPM-Holding/Bank"), som skal have to datterselskaber, SPM-Betriebsgesellschaft og SPM-Servicegesellschaft (herefter "serviceselskabet").
            
         
               (76)
            
            
               Aktiver, der af skattemæssige, juridiske eller regulatoriske grunde ikke kan overføres fysisk til EAA, overføres kun syntetisk. Sådanne aktiver opføres i SPM-Holding/Banks eller SPM-Betriebsgesellschafts balance, men ikke i SPM-Servicegesellschafts balance.
            
         
               (77)
            
            
               Efter afslutningen af den efterfølgende overførsel besidder henholdsvis WestLB og SPM-Bank ikke længere nogen risikovægtede aktiver for medkontrahent- eller markedsrisici (42) og kun i forholdsvis begrænset omfang risikovægtede aktiver til opfyldelse af regulatoriske kapitalkrav for rent operationelle risici (under 1 mia. EUR ved beregning efter basisindikatormetoden) (43).
            
         
               (78)
            
            
               SPM-Betriebsgesellschaft vil besidde de resterende pensionsforpligtelser over WestLB's nuværende og tidligere medarbejdere. SPM-Holding/SPM-Betriebsgesellschafts hovedopgave vil bestå i at nedskære antallet af medarbejdere fra nu ca. 4 400 til 1 400 i 2016 (hvoraf 1 000 beskæftiges i serviceselskabet) og nedlægge ikke absolut nødvendige driftssteder og systemer. SPM-Betriebsgesellschaft vil kun udføre grundlæggende ikke-kernetjenester, f.eks. vedligeholdelse af bygninger og kontorer.
            
         
               (79)
            
            
               Serviceselskabet udskilles i perioden 1. januar 2012-31. december 2014, for at det kan udføre tjenester inden for formueforvaltning i forbindelse med WestLB's resterende aktiver og forpligtelser. Gennem overførslen af aktivporteføljer til EAA (og Verbundbank) opstår der et behov for tjenester inden for formueforvaltning, da hverken EAA eller Verbundbank selv kan sikre serviceringen af porteføljerne. Serviceselskabet vil tilbyde EAA (og Verbundbank) disse tjenesteydelser til markedspriser. Alle begrænsninger af serviceselskabets forretningsmodel (se også betragtning 80-85) bortfalder med salget af serviceselskabet.
            
         
               (80)
            
            
               SPM-Holding og dets datterselskaber vil besidde alle banklicenser, der er nødvendige til deres aktiviteter. Tyskland giver tilsagn om, at omfanget og antallet af banklicenser imidlertid begrænses til det minimum, der er nødvendigt for at udføre tjenester inden for formueforvaltning.
            
         
               (81)
            
            
               Væsentlige dele af EAA-porteføljerne er bogført i udenlandske filialer, hvilket også vil være nødvendigt fremover. Pr. 31. oktober 2011 besad WestLB risikopositioner i New York på ca. [5-15] mia. EUR, i London på ca. [15-25] mia. EUR og i Asien på ca. [5-10] mia. EUR. En fysisk overførsel af disse porteføljer til EAA var i forbindelse med den første overførsel af aktiver af skattemæssige, juridiske eller regulatoriske grunde enten ikke mulig eller økonomisk uhensigtsmæssig (og vil også være det i fremtiden), således at kun en syntetisk overførsel ville være mulig. Disse aktiver besiddes af SPM-Holding og SPM-Betriebsgesellschaft, til dels i udenlandske filialer eller datterselskaber. Tyskland anfører, at udenlandske filialer eller datterselskaber ikke umiddelbart kan lukkes, men giver tilsagn om, at SPM-Holding og SPM-Betriebsgesellschaft vil lukke alle udenlandske filialer og datterselskaber inden udgangen af 2016, medmindre en lukning ikke er mulig af tilsynsmæssige grunde.
            
         
               (82)
            
            
               Serviceselskabet skal endvidere udføre passende servicering i forbindelse med disse porteføljer. For at fastholde den faglige kompetence inden for formueforvaltning vil serviceselskabet drive en filial i New York og i London og et driftssted i Asien. Omkring en tredjedel af de ansatte, der skal arbejde for serviceselskabet, vil være beskæftiget i en af de udenlandske filialer. Kommissionen tager derfor til efterretning, at SPM-Bank efter et salg af serviceselskabet ikke længere vil have udenlandske filialer og datterselskaber efter 2016, medmindre enkelte lukninger ikke er mulige af tilsynsmæssige grunde.
            
         
               (83)
            
            
               Serviceselskabet bliver ikke kun udskilt, men også efterfølgende, senest i 2016, solgt. For at lette salget af serviceselskabet kan SPM-Bank i perioden 2012-2014 indgå kontrakter om servicering af tredjemands porteføljer, dvs. transaktioner med tredjemand uden for WestLB-porteføljer. Indtægterne fra disse aktiviteter må imidlertid ikke overstige [40-60] % af serviceselskabets samlede bruttoindtægter. Denne begrænsning bortfalder med salget af serviceselskabet.
            
         
               (84)
            
            
               Serviceselskabet skulle kunne opnå en moderat fortjeneste ved salg på ca. [8-12] %, som må forventes netop at være tilstrækkelig til at sikre dets levedygtighed (44). Det fremgår af resultatopgørelsen, som dannede grundlag for vurderingen af serviceselskabets rentabilitet, at der skal opnås væsentlige omkostningsbesparelser frem til 2016 (45).
            
         
               (85)
            
            
               I tilfælde af, at SPM-Bank ikke sælger serviceselskabet inden den 31. december 2016, giver Tyskland tilsagn om at afvikle serviceselskabet. I dette tilfælde bringes alle eksisterende kontraktlige forpligtelser til ophør pr. 31. december 2017, udløbet af fristen for afviklingen af serviceselskabet (såfremt det ikke sælges).
            
         4.   TYSKLANDS TILSAGN
   
   
               (86)
            
            
               Foruden omstruktureringsplanen fra juni 2011 har Tyskland fremsendt en tilsagnspakke (se bilaget til denne afgørelse), der kan sammenfattes på følgende måde:
               
                           a)
                        
                        
                           FIRMANAVN
                           
                                       —
                                    
                                    
                                       Tyskland giver tilsagn om, at navnet "WestLB" ikke længere må anvendes som firmanavn efter den 30. juni 2012 (såfremt tekniske hindringer ikke nødvendiggør en udsættelse af navneændringen i indtil tre måneder).
                                    
                                 
                     
                           b)
                        
                        
                           VERBUNDBANK
                           
                                       —
                                    
                                    
                                       Tyskland giver tilsagn om, at begrænsningen af Verbundbanks aktiviteter i omstruktureringsplanen fra juni 2011 gælder indtil den 31. december 2016, medmindre Verbundbank inden den 31. december 2016 integreres i en anden delstatsbank.
                                    
                                 
                                       —
                                    
                                    
                                       Tyskland giver tilsagn om, at NRW fremover ikke vil erhverve andele i Verbundbank eller på anden måde støtte Verbundbank finansielt.
                                    
                                 
                                       —
                                    
                                    
                                       Tyskland giver tilsagn om, at en "stand alone"-løsning for Verbundbank ikke længere tilstræbes, og at Verbundbanks aktiver og forpligtelser udskilles fra WestLB inden den 30. juni 2012 under sparekasseforeningernes og Sparkassen-Finanzgruppes ansvar.
                                    
                                 
                                       —
                                    
                                    
                                       Tyskland giver tilsagn om, at alle parter gennemfører forpligtelserne på grundlag af Eckpunktevereinbarung uændret og rettidigt, således at der navnlig med hensyn til transaktionsgenstand og "virksomhedsværdi nul" er tilstrækkelig transaktionssikkerhed, og udskillelsen af Verbundbank gennemføres senest pr. 30. juni 2012.
                                    
                                 
                                       —
                                    
                                    
                                       Tyskland giver tilsagn om, at Landesbank Hessen-Thüringen (Helaba) har til hensigt at stå til rådighed for Verbundbank som partner (Andockpartner) i tilfælde af positive resultater af due diligence.
                                    
                                 
                     
                           c)
                        
                        
                           SPM-BANK
                           
                                       —
                                    
                                    
                                       Tyskland giver tilsagn om, at SPM-Banks aktiviteter begrænses til følgende tjenester:
                                       
                                                   i)
                                                
                                                
                                                   Servicering i forbindelse med EAA's, Verbundbanks og tredjemands porteføljer, herunder om nødvendigt workout management, værdipapirclearing, afvikling og udnyttelse, kreditrisikoanalyse, kreditrisikobehandling og -overvågning, credit risk controlling, lovpligtig rapportering (regulatory reporting), sikkerhedsstillelse for virksomheder, herunder datastyring, styring af markedsrisici, it- og back office-serviceydelser, finansiering, hedging, likviditetsstyring, finansiel rapportering, controlling, compliance og forvaltning af kapitalandele.
                                                
                                             
                                                   ii)
                                                
                                                
                                                   I forbindelse med aktiver, der overføres syntetisk til EAA, kan EAA som led i sin afviklingsstrategi navnlig også foretage forlængelser, salg eller securitisationer af sådanne aktiver; i disse tilfælde handler SPM-Bank udelukkende på vegne af og efter instruks fra EAA (46).
                                                
                                             
                                 
                                       —
                                    
                                    
                                       Tyskland har fremsendt en beskrivelse af den nødvendige banklicens og givet tilsagn om, at alle andre tilladelser tilbagegives inden den 31. december 2012.
                                    
                                 
                                       —
                                    
                                    
                                       Tyskland giver tilsagn om, at SPM-Banks medarbejderantal frem til 2016 reduceres fra nu 4 400 til 1 000 ansatte i serviceselskabet. Hvordan personalenedskæringen skal ske over tid, blev illustreret på grundlag af foreløbige tal.
                                    
                                 
                                       —
                                    
                                    
                                       Tyskland giver tilsagn om, at SPM-Bank vil overholde visse betingelser, når den udfører tjenester for tredjemand. Transaktionerne med tredjemand må ikke overstige [40-60] % af bruttoindtægterne. Servicekontrakter overtages kun af en særskilt enhed (af serviceselskabet, der skal udskilles), hvis banklicens indholdsmæssigt er begrænset til det nødvendige minimum.
                                    
                                 
                                       —
                                    
                                    
                                       Tyskland giver tilsagn om, at serviceselskabet sælges senest den 31. december 2016. Servicekontrakterne kan have en løbetid, der strækker sig til efter 2017, når kontrakten med virkning pr. 31. december 2017 giver ordregiveren en opsigelsesret i tilfælde af utilstrækkelig kapacitet.
                                    
                                 
                                       —
                                    
                                    
                                       Såfremt serviceselskabet ikke kan sælges på det fastsatte tidspunkt, sikrer Tyskland, at serviceselskabet med virkning fra den 31. december 2017 indstiller aktiviteterne, eller at alle andele overføres. I tilfælde af salg af serviceselskabet bortfalder alle de begrænsninger, der er fastsat for selskabets forretningsaktiviteter.
                                    
                                 
                                       —
                                    
                                    
                                       Tyskland giver tilsagn om, at navnlig følgende aktiviteter ikke længere er omfattet af SPM-Banks virksomhed: transaktioner for egen regning, emission af beviser af enhver art, projekt- og handelsfinansiering, finansiering baseret på aktiver (asset based finance), securitisationer og syndikeret udlånsvirksomhed samt internationale erhvervskunder. I forbindelse med de aktiver, der er overført syntetisk til og garanteret af EAA, er SPM-Bank långiver i forholdet udadtil, således at det kan resultere i, at banken skal foretage forlængelser, salg eller securitisationer – dog kun på vegne af og efter instruks fra EAA.
                                    
                                 
                                       —
                                    
                                    
                                       Tyskland giver tilsagn om, at SPM-Bank udelukkende udbyder sine tjenester inden for formueforvaltning til markedspriser, og at serviceselskabets prissætning generelt vil dække omkostningerne.
                                    
                                 
                                       —
                                    
                                    
                                       Tyskland giver tilsagn om, at SPM-Bank vil lukke alle filialer og datterselskaber i udlandet senest inden udgangen af 2016, medmindre regulatoriske krav kræver, at det pågældende udenlandske driftssted opretholdes efter 2016. Af hensyn til den lokale faglige kompetence og med henblik på at dække tidszoner og reducere operationelle risici samt af hensyn til konkurrenceevnen må SPM-Bank være repræsenteret med en filial i henholdsvis London, New York og Asien.
                                    
                                 
                                       —
                                    
                                    
                                       Tyskland giver tilsagn om, at SPM-Bank overvåges af en tilsynsførende.
                                    
                                 
                     
                           d)
                        
                        
                           EAA
                           
                                       —
                                    
                                    
                                       Tyskland giver tilsagn om, at EAA ved en udvidelse og forlængelse af EAA-servicekontrakten frem til den 31. december 2016 vil modtage de fornødne tjenester inden for formueforvaltning i overensstemmelse med tilsagnet om markedsbestemt prissætning, og at kontrakten efterfølgende sendes i offentligt udbud.
                                    
                                 
                     
                           e)
                        
                        
                           OVERVÅGNING
                           
                                       —
                                    
                                    
                                       Tyskland giver tilsagn om kvartalvist at forelægge en detaljeret rapport om de trufne foranstaltninger på grundlag af en aftale, der blev indgået mellem Kommissionen og Tyskland den 16. december 2011.
                                    
                                 
                     
         III.   INDLEDNING AF DEN FORMELLE UNDERSØGELSESPROCEDURE I HENHOLD TIL ARTIKEL 108, STK. 2, I TEUF
   
   1.   AFGØRELSEN FRA DECEMBER 2009
   
   
               (87)
            
            
               I afgørelsen fra december 2009 havde Kommissionen i henhold til artikel 108, stk. 2, i TEUF udtrykt tvivl om, hvorvidt de hjælpeforanstaltninger for værdiforringede aktiver, der blev vurderet deri, kunne være forenelige med meddelelsen fra Kommissionen om behandlingen af værdiforringede aktiver i Fællesskabets banksektor (47) (herefter "meddelelsen om værdiforringede aktiver"). Endvidere var det efter Kommissionens opfattelse ikke, som krævet i meddelelsen fra Kommissionen om genoprettelse af rentabiliteten i finanssektoren under den nuværende krise og vurdering af omstruktureringsforanstaltninger på grundlag af statsstøttereglerne (48) (herefter "omstruktureringsmeddelelsen"), på overbevisende måde godtgjort, at genoprettelsen af rentabiliteten, en passende byrdefordeling og begrænsningen af konkurrencefordrejningerne som følge af den yderligere støtte var sikret.
            
         
               (88)
            
            
               Kommissionen anførte, at den ikke kun behandlede den nye støtte i forbindelse med overførslen af aktiver til EAA, men også endnu en gang skulle undersøge den støtte, der var godkendt i beslutningen fra maj 2009 (49).
            
         
               (89)
            
            
               Kommissionen udtrykte endvidere tvivl om, hvorvidt sparekasseforeningerne ydede et passende eget bidrag, da der var en øvre grænse for sparekasseforeningernes forpligtelser i forbindelse med hjælpeforanstaltningen, og den kapital, der var nødvendigt til oprettelsen af EAA, udelukkende var stillet til rådighed af Tyskland og ikke af sparekasseforeningerne (50).
            
         
               (90)
            
            
               Tyskland blev pålagt at fremlægge en revideret omstruktureringsplan, der skulle tage hensyn til det samlede statsstøttebeløb og fastsætte en passende kompensation og en yderligere omfattende omstrukturering.
            
         2.   AFGØRELSEN FRA NOVEMBER 2010
   
   
               (91)
            
            
               Med afgørelsen fra november 2010 udvidede Kommissionen den formelle undersøgelsesprocedure, fordi den i stigende grad betvivlede, at den første overførsel af aktiver var i overensstemmelse med meddelelsen om værdiforringede aktiver og omstruktureringsplanen fra december 2009 forenelig med det indre marked. I omstruktureringsplanen var det ikke på overbevisende måde påvist, at den kunne genoprette den støttemodtagende banks rentabilitet og sikre en passende byrdefordeling samt en begrænsning af konkurrencefordrejningerne som følge af støtten.
            
         
               (92)
            
            
               Med hensyn til den første overførsel udtrykte Kommissionen navnlig tvivl med hensyn til, om de værdiforringede aktiver kunne omfattes af en hjælpeforanstaltning. Kommissionen konstaterede, at der forelå statsstøtte, fastlagde støttebeløbet og konkluderede, at støtten på grund af sin størrelse kun ville være forenelig med meddelelsen om værdiforringede aktiver, hvis den blev krævet tilbagebetalt eller opvejet af en yderligere omstrukturering i henhold til punkt 41 i meddelelsen om værdiforringede aktiver.
            
         
               (93)
            
            
               I afgørelsen fra november 2010 anslog Kommissionen på grundlag af rapporten fra Kommissionens eksperter støttebeløbet i forbindelse med den første overførsel til ca. 6,9 mia. EUR. Dette beløb udgør forskellen mellem de pågældende aktivers overførselsværdi og markedsværdi (ca. 11 mia. EUR) (51), justeret for EAA's oprindelige egenkapital (ca. 3,3 mia. EUR) (52), den bogførte værdi af visse credit linked notes (ca. 0,3 mia. EUR) (53) og et fradrag for overførslen af "grandfathering"-forpligtelser (ca. 0,9 mia. EUR) (54).
            
         
               (94)
            
            
               Endvidere godkendte Kommissionen det overførselsdelta, som dens eksperter havde fastlagt, og hvor der var tale om forskellen mellem overførselsværdien og den reelle økonomiske værdi af aktiverne og forpligtelserne. Efter Kommissionens opfattelse udgør overførselsdeltaet efter fradrag af de relevante egenkapital- og kreditfaktorer 3,4 mia. EUR (55). Med hensyn til værdipapirporteføljen fastholdt Kommissionen, at der, med henblik på at kunne klassificere de omhandlede aktivkategorier som værdiforringede (56), var behov for yderligere beviser for at konkludere, at funktionen af markederne for disse aktiver var forstyrret på grund af, at der manglede købere og sælgere. Desuden var Kommissionen på grundlag af sin beslutningspraksis enig med eksperterne i, at de diskonteringssatser, som WestLB havde lagt til grund for fastlæggelsen af den reelle økonomiske værdi, var for lave, således at den reelle økonomiske værdi derfor er sat alt for højt. Endvidere var Kommissionen enig i eksperternes konklusion om, at kreditporteføljens reelle økonomiske værdi lå ca. 1,0 mia. EUR under det af WestLB foretagne skøn på grund af ikke tilstrækkeligt konservative antagelser ved vurderingen af tab givet misligholdelse (LGD). Kommissionen fastholdt, at tallene blev sammenlignet på sektorplan i overensstemmelse med Kommissionens beslutningspraksis (57). Desuden undersøgte Kommission igen andre formildende omstændigheder, der var gjort gældende, men nåede frem til, at det ikke var noget grundlag for at tage hensyn til disse ved værdiansættelsen af den reelle økonomiske værdi.
            
         
               (95)
            
            
               Kommissionen udtrykte endvidere tvivl med hensyn til forvaltningen af de værdiforringede aktiver, da WestLB fortsat har ansvaret herfor. I betragtning af, at EAA kort tid efter oprettelsen havde et tab på 1 mia. EUR, konkluderede Kommissionen, at der allerede kunne være opstået tab på tidspunktet for overførslen. Kommissionen betvivlede derfor, om de pågældende aktiver er omfattet af anvendelsesområdet for punkt 32 i meddelelsen om værdiforringede aktiver.
            
         
               (96)
            
            
               Tyskland blev endnu en gang opfordret til at fremlægge en revideret omstruktureringsplan, som tager hensyn til den yderligere støtte til fordel for WestLB og forholder sig til de mangler, der er anført i afgørelsen.
            
         IV.   TYSKLANDS STANDPUNKT
   
   
               (97)
            
            
               Tyskland bestrider ikke, at foranstaltningerne er statsstøtte som omhandlet i artikel 107, stk. 1, i TEUF.
            
         1.   DEN FØRSTE OVERFØRSEL AF AKTIVER TIL EAA
   
   
               (98)
            
            
               Tyskland anfægter nogle af Kommissionens konklusioner med hensyn til den første overførsel af aktiver til EAA.
            
         a.   ANVENDELSE AF MEDDELELSEN OM VÆRDIFORRINGEDE AKTIVER
   
               (99)
            
            
               For det første gentager Tyskland oplysningerne i sine første bemærkninger af 1. februar 2010 og gør gældende, at meddelelsen om værdiforringede aktiver ikke finder anvendelse på den første overførsel af aktiver til EAA. Ved at WestLB overførte egenkapital til EAA, blev de byrder, der var forbundet med hjælpeforanstaltningen, også overtaget. Tyskland gør gældende, at meddelelsen om værdiforringede aktiver ikke finder anvendelse i henhold til fodnote 8 i betragtning 16 i beslutningen fra maj 2009, når en foranstaltning gennemføres af offentlige aktionærer i deres egenskab af ejere.
            
         b.   FASTLÆGGELSE AF DEN REELLE ØKONOMISKE VÆRDI AF DEN FØRSTE OVERFØRSEL AF AKTIVER
   
               (100)
            
            
               For det andet anfører Tyskland, at Kommissionen begik fejl ved værdiansættelsen af de overførte aktiver og anvendelsen af skaleringsfaktorerne.
            
         
               (101)
            
            
               Tyskland gør gældende, at Kommissionens værdiansættelse generelt er for konservativ, og behandler derpå enkelte aspekter af aktivkategorierne "strukturerede værdipapirer", "andre værdipapirer" og "kreditportefølje".
            
         
               (102)
            
            
               Ifølge Tyskland var den metode til værdiansættelse af porteføljen "strukturerede værdipapirer", som WestLB havde lagt til grund, og som Kommissionen havde kritiseret, acceptabel for Deutsche Bundesbank. Tyskland anførte desuden, at BlackRock Solutions, den virksomhed, som Tyskland havde anvendt som ekstern ekspert, havde fastlagt en højere reel økonomisk værdi for porteføljen end WestLB, hvilket tydede på, at WestLB har fulgt en tilstrækkelig konservativ fremgangsmåde.
            
         
               (103)
            
            
               Med hensyn til porteføljen "andre værdipapirer" gør Tyskland gældende, at de største forskelle i forbindelse værdifastsættelserne skyldes det spørgsmål, om en markedsværdi finder anvendelse. Mens WestLB har foreslået at anvende sine egne (frem for alt likviditetsorienterede) kriterier til at fastlægge, om en markeds funktion er forstyrret, havde Kommissionens eksperter, hvilket Tyskland kritiserer, angiveligt ikke redegjort tilstrækkeligt for deres konklusion, at næsten alle aktiver hørte til fungerende markeder. Til illustration anfører Tyskland statsobligationer, der udgør en stor del af værdipapirporteføljen; de faldende priser i slutningen af 2009 var tegn på funktionelt forstyrrede markeder.
            
         
               (104)
            
            
               Med hensyn til værdiansættelsen af "kreditporteføljen" anfører Tyskland, at udtalelsen fra Kommissionens eksperter, der desuden var blevet udarbejdet uden adgang til detaljeret lånedokumentation, ikke kunne anvendes til at afkræfte WestLB's værdier. Konkret kritiserer Tyskland den manglende gennemsigtighed med hensyn til de anvendte værdiansættelsesparametre, indholdsmæssige modsigelser og en alt for konservativ tilgang fra Kommissionens eksperter. Ifølge Tyskland skulle de parametre lægges til grund, der anvendes i stresstestene fra Det Europæiske Banktilsynsudvalg (Committee of European Banking Supervisors – CEBS) og ikke eksperternes parametre. Tyskland kritiserer navnlig det stressscenarie, hvor Kommissionens eksperter tager udgangspunkt i en misligholdelsessandsynlighed på 70 % og tab givet misligholdelse på 30 %.
            
         
               (105)
            
            
               Endvidere behandlede Tyskland tvivlen med hensyn til støtteberettigelse og gjorde gældende, at der ikke fremgår nogen porteføljetab af EAA's første årsberetning (30. juni 2010). Kommissionens tvivl om, at de forventede tab i EAA-strukturen kunne være ansat for lavt, afvises af Tyskland med det argument, at størrelsen af EAA's faktiske risikoreserve navnlig retter sig efter Phoenix-porteføljen. Risikoreservens størrelse ligger [0,5-1,5] mia. EUR under det beløb, der er anslået i afviklingsplanen. EAA's risikoreserve var dermed ikke i strid med WestLB's skøn med hensyn til de forventede tab.
            
         c.   FORMILDENDE OMSTÆNDIGHEDER
   
               (106)
            
            
               Endvidere gør Tyskland gældende, at der ved værdiansættelsen af de overførte porteføljer skal tages hensyn til formildende omstændigheder, navnlig med hensyn til i) overførslen af grandfathering-forpligtelser, ii) fremtidige cashflows, iii) ikke-trukne kreditter, der er givet tilsagn om, og iv) diskonteringen af forventede tab.
            
         
               (107)
            
            
               Med hensyn til grandfathering-forpligtelserne gør Tyskland gældende, at WestLB som følge af overførslen af sådanne forpligtelser (58) til EAA går glip af en økonomisk fordel på 882 mio. EUR, og at der skal tages hensyn til denne omstændighed.
            
         
               (108)
            
            
               Med hensyn til fremtidige cashflows gør Tyskland gældende, at WestLB som følge af overførslen af porteføljer til EAA gav afkald på fremtidige cashflows (rentebetalinger osv.) på 880 mio. EUR, og at der skal tages hensyn til denne omstændighed.
            
         
               (109)
            
            
               Hvad angår de ikke trukne kreditter, der er givet tilsagn om, gør Tyskland gældende, at der til overførslen af de ikke-udnyttede kreditter til EAA er behov for en justering, da der blev taget hensyn til deres potentielle risiko i beregningen af den reelle økonomiske værdi, mens deres indtægtspotentiale ikke er medtaget i den samlede værdiansættelse.
            
         
               (110)
            
            
               Med hensyn til diskonteringen af forventede tab gør Tyskland gældende, at de diskonterede forventede tab bør anvendes som grundlag for værdiansættelsen af porteføljerne, da forsigtighedsprincippet, der kolliderer dermed, allerede blev taget tilstrækkeligt i betragtning ved beregningen af den reelle økonomiske værdi.
            
         2.   STØTTERELEVANT FORDEL FOR SPAREKASSERNE
   
   
               (111)
            
            
               Vedrørende Kommissionens tvivl om, at sparekasseforeningerne kunne være ydet yderligere ulovlig støtte, fremsatte Tyskland følgende bemærkninger.
            
         
               (112)
            
            
               For det første henviser Tyskland til, at WestLB's aktionærer, som også omfatter sparekasseforeningerne, ikke var forpligtet til at oprette et afviklingsorgan. Oprettelsen skete derimod på grundlag af en selvstændig beslutning fra ejerne.
            
         
               (113)
            
            
               For det andet anfører Tyskland, at FMStFG ikke fastsætter en ubegrænset forpligtelse til dækning af tab. I henhold til FMStFG skal ejere af forretningsbanker kun fortsat hæfte med deres egne kapitalandele for de risici, der hidrører fra afviklingsorganerne. Tyskland gør gældende, at FMStFG tillader en aftalt fordeling af forpligtelsen til at dække tab, der afviger fra en egenkapitalbaseret forholdsmæssig fordeling, for at tage hensyn til de forskellige finansielle ressourcer.
            
         
               (114)
            
            
               Efter Tysklands opfattelse bærer de to sparekasseforeninger med den eksisterende forpligtelse til at dække tab på i alt 4,5 mia. EUR en passende del af byrderne.
            
         V.   VURDERING AF STØTTEN TIL FORDEL FOR WESTLB
   
   
               (115)
            
            
               Ved vurderingen af omstruktureringsstøtten til WestLB skal der tages hensyn til enhver støtte, der er ydet til WestLB siden 2008, da den støtte, der blev tildelt efter beslutningen fra maj 2009, blev ydet til den omstruktureringsproces, der blev godkendt ved beslutningen fra maj 2009. I betragtning af den betydelige forhøjelse af støtten og de ændringer, der er foretaget af omstruktureringsplanen, skal alle støtteforanstaltninger igen undersøges på grundlag af omstruktureringsplanen fra juni 2011.
            
         1.   STATSSTØTTE SOM OMHANDLET I ARTIKEL 107, STK. 1, I TEUF
   
   
               (116)
            
            
               I henhold til artikel 107, stk. 1, i TEUF er statsstøtte eller støtte, som ydes ved hjælp af statsmidler under enhver tænkelig form, og som fordrejer eller truer med at fordreje konkurrencevilkårene ved at begunstige visse virksomheder eller visse produktioner, uforenelig med det indre marked, i det omfang den påvirker samhandelen mellem medlemsstaterne.
            
         
               (117)
            
            
               Der er tale om statsstøtte, når den pågældende foranstaltning opfylder alle følgende betingelser: a) den finansieres af en medlemsstat eller ved hjælp af statsmidler, b) den giver visse virksomheder eller produkter en fordel, c) foranstaltningen fordrejer eller truer med at fordreje konkurrencevilkårene, og d) foranstaltningen kunne påvirke samhandelen mellem medlemsstaterne.
            
         
               (118)
            
            
               Kommissionen fastholder sit nedenfor anførte standpunkt, at disse betingelser er opfyldt i forbindelse med alle omhandlede foranstaltninger, selv hvis der tages hensyn til den omstændighed, at WestLB vil indstille sin bankvirksomhed, da WestLB fortsat vil udøve økonomisk virksomhed (f.eks. tjenester inden for formueforvaltning). Da disse aktiviteter fortsat udøves i international konkurrence, kunne foranstaltningerne efter Kommissionens opfattelse fordreje konkurrencevilkårene og også påvirke samhandelen mellem medlemsstaterne (59).
            
         a.   RISIKOSKJOLDET FOR PHOENIX-PORTEFØLJEN
   
               (119)
            
            
               Kommissionen konstaterede allerede i sin beslutning fra maj 2009, at risikoskjoldet udgjorde statsstøtte. Tyskland har præciseret, at risikoskjoldet fortsat gælder for egenkapitalandelen af Phoenix-porteføljen, der er overført til EAA.
            
         b.   KAPITALTILFØRSLEN
   
               (120)
            
            
               Kommissionen konkluderede allerede i sin afgørelse fra december 2009, at kapitaltilførslen på 3 mia. EUR udgør statsstøtte som omhandlet i artikel 107, stk. 1, i TEUF.
            
         c.   DET SUPPLERENDE KAPITALINSTRUMENT TIL SPM-BANK
   
               (121)
            
            
               Ifølge omstruktureringsplanen fra juni 2011 vil NRW udstede et supplerende kapitalinstrument til fordel for SPM-Bank på 1 mia. EUR, som træder i stedet for den del af WestLB-egenkapitalen (60), der skal tilbagebetales til SoFFin. Da der i forbindelse med det supplerende kapitalinstrument til SPM-Bank er tale om erstatning af kapital, skal det dække tabene fuldstændigt, da tilsynsmyndigheden ellers ikke ville godkende en sådan transaktion. Der er i forbindelse med det nye instrument dermed også tale om kapital. Kapitalen stilles til rådighed af NRW, således at der er tale om statsmidler. Kapitalinstrumentet afhjælper en enkelt banks kapitalproblemer, således at SPM-Bank opnår en selektiv fordel. Da SPM-Bank vil være aktiv inden for en sektor, hvor virksomheder fra andre medlemsstater er repræsenteret, er der risiko for, at foranstaltningen fordrejer konkurrencevilkårene og påvirker samhandelen mellem medlemsstaterne. Der er derfor tale om statsstøtte; en analyse af lignende kapitalforanstaltninger bekræfter dette (61).
            
         d.   NRW'S YDERLIGERE DÆKNING AF TAB FOR SPM-BANK
   
               (122)
            
            
               Ifølge omstruktureringsplanen fra juni 2011 vil NRW dække tabene i forbindelse med driften og likvidationen af SPM-Bank i en periode på fem år samt alle pensionsforpligtelser. I perioden med den operative drift af SPM-Bank forventes tab på i alt henholdsvis [3-6] mia. EUR (base case-scenarie) og [4-7] mia. EUR (bad case-scenarie). Disse tab skal dækkes ved hjælp af […]. Tilsagnet om at dække SPM-Banks tab kan således sammenlignes med en kapitaltilførsel på mellem [100-700] mio. EUR og [0,5-2,0] mia. EUR. Lige som det supplerende kapitalinstrument til SPM-Bank afhjælper også den yderligere dækning af tab SPM-Banks kapitalproblemer og giver banken en selektiv fordel, da der ikke er nogen tegn på, at den kunne optage denne kapital på markedet. Da kapitalinstrumentet stilles til rådighed af NRW, er der tale om statsmidler. I betragtning af de i betragtning 118 beskrevne specifikke forhold, der kendetegner banksektoren, kunne foranstaltningen fordreje konkurrencevilkårene og påvirke samhandelen mellem medlemsstaterne. Der er derfor tale om statsstøtte.
            
         e.   DEN FØRSTE OVERFØRSEL AF AKTIVER
   
               (123)
            
            
               Kommissionen konkluderede allerede i sin afgørelse fra december 2009, at hjælpeforanstaltningen i form af oprettelsen af et afviklingsorgan udgør statsstøtte (62).
            
         
               (124)
            
            
               Kommissionen er ikke enig i Tysklands opfattelse, at meddelelsen om værdiforringede aktiver ikke bør finde anvendelse. Den henviser i denne henseende i stedet til sin beslutningspraksis, hvori der også henvises til, at Kommissionen i meddelelsen om værdiforringede aktiver forklarer, hvordan medlemsstaternes hjælpeforanstaltninger i støtteretlig henseende skal vurderes på grundlag af artikel 107, stk. 3, litra b), i TEUF, idet der tages udgangspunkt i følgende: "Værdiforringede aktiver er aktiver, hvor der er risiko for tab for bankerne. Efter Kommissionens opfattelse skal meddelelsen om værdiforringede aktiver anvendes i forbindelse med alle støtteforanstaltninger, der vedrører værdiforringede aktiver, og som faktisk omfatter den deltagende bank af en hjælpeforanstaltning, da hjælpeforanstaltninger ifølge meddelelsen er foranstaltninger, hvorved banker kan undgå betydelige nedskrivninger på visse kategorier af aktiver" (63). Den første overførsel falder ligeledes ind under denne kategori af foranstaltninger, da WestLB derved ikke skal bære konsekvenserne af en nedskrivning af sine aktiver. Tyskland har allerede bekræftet på et tidligere tidspunkt, at WestLB ikke længere kunne have opfyldt de regulatoriske minimumskapitalkrav, hvis den ikke var blevet støttet i form af de statslige foranstaltninger (64).
            
         
               (125)
            
            
               Hvad angår gyldighedsperioden, skal meddelelsen om værdiforringede aktiver anvendes på overførslen af aktiver. Kommissionen minder om, at den skal anvende de bestemmelser og meddelelser, der var gældende på tidspunktet for afgørelsens vedtagelse, uanset det tidspunkt, hvor foranstaltningen blev udformet eller anmeldt (65). I forbindelse med den nuværende finanskrise har Kommissionen allerede anvendt meddelelsen om værdiforringede aktiver på foranstaltninger, der blev anmeldt inden offentliggørelsen af denne meddelelse (66).
            
         
               (126)
            
            
               Kommissionen har ikke ændret denne undersøgelse trods indsigelserne fra Tyskland om, at Kommissionen ikke lagde meddelelsen om værdiforringede aktiver til grund i sin beslutning fra maj 2009. Selv om det måske var forkert ikke at anvende meddelelsen om værdiforringede aktiver på daværende tidspunkt, er der ingen berettiget grund til Tysklands antagelse, at Kommissionen også fortsat ville gå frem på denne måde. Under alle omstændigheder blev i beslutningen fra maj 2009 den nominelle værdi af garantien lagt til grund som støttebeløb, hvilket ikke er usædvanligt i forbindelse med garantier for værdiforringede aktiver (67); hvis denne tilgang imidlertid blev anvendt i den foreliggende støttesag, ville dette medføre et beløb, der langt ville overstige støttebeløbet på grundlag af meddelelsen om værdiforringede aktiver.
            
         
               (127)
            
            
               Det vigtigste aspekt er således fortsat fastsættelsen af støttebeløbet. I henhold til punkt 39 i meddelelsen om værdiforringede aktiver foreligger der i forbindelse med en hjælpeforanstaltning altid støtte, når overførselsværdien overstiger markedsværdien af den samlede portefølje.
            
         
               (128)
            
            
               I afgørelsen fra november 2010 beregnede Kommissionen et foreløbigt støttebeløb på 11 mia. EUR, hvor der ikke var taget hensyn til formildende omstændigheder. I denne henseende foretog Kommissionen med inddragelse af eksperter en vurdering af den sandsynlige markedsværdi af de aktiver, der ikke blev handlet på markedet. Ved hjælp af en indgående analyse af porteføljen og på grundlag af de detaljerede oplysninger i den endelige ekspertrapport var Kommissionen imidlertid i stand til at uddybe sin vurdering.
            
         
               (129)
            
            
               Tabel 6 giver et overblik over markedsværdien opdelt efter delportefølje.
               
                  Tabel 6
               
               
                  Markedsværdi af den første overførsel af aktiver (i mia. EUR)
               
               
                           Portefølje af overførte aktiver
                        
                        
                           Bogf.værd dec. (OV)
                        
                        
                           Markedsværdi ifølge Kommis-sionens skøn
                        
                     
                           Portefølje strukturerede værdipapirer
                        
                        
                           Phoenix
                        
                        
                           22 764
                        
                        
                           
                              13 200
                           
                        
                     
                           European Super Seniors
                        
                        
                           2 918
                        
                        
                           
                              1 750
                           
                        
                     
                           Andre ABS
                        
                        
                           3 188
                        
                        
                           
                              2 900
                           
                        
                     
                           Værdipapir-portefølje
                        
                        
                           Obligationer
                        
                        
                           16 501
                        
                        
                           (722)
                        
                     
                           Banque D'Orsay-portefølje
                        
                        
                           2 749
                        
                        
                           23 749
                        
                     
                           CDS og derivater
                        
                        
                           (65)
                        
                        
                           (102)
                        
                     
                           Kreditinstru-menter
                        
                        
                           Trukne positioner
                        
                        
                           20 061
                        
                        
                           
                              17 355
                           
                        
                     
                           Ikke-trukne kreditlinjer
                        
                        
                           —
                        
                        
                           
                              (748)
                           
                        
                     
                           I alt
                        
                        
                           68 116
                        
                        
                           52 887
                        
                     
         
               (130)
            
            Med hensyn til værdipapirporteføljen og ABS-delporteføljen af porteføljen med de strukturerede værdipapirer kunne markedsværdierne let fastlægges eller udledes af værdiansættelser for sammenlignelige aktiver med let tilgængelige markedsværdier (markedsværdien udgjorde henholdsvis 18,430 mia. EUR (dvs. 
                  ) og 2,9 mia. EUR).
         
               (131)
            
            I forbindelse med kreditporteføljen blev der anvendt et scenarie med stærk stress (68) som tilnærmelsesværdi for markedsværdien, hvilket førte til et fradrag på 748 mio. EUR af ikke-udnyttede forpligtelser (samlet beløb 16,607 mia. EUR, dvs. 
                  ).
         
               (132)
            
            
               De af WestLB oprindeligt anslåede forventede kapitaltab for delporteføljen med European Super Seniors-positioner er meget konservative og ligger meget tæt på markedsværdiberegningen. Den af WestLB afledte reelle økonomiske værdi for ESS-porteføljen kunne derfor anvendes som skønnet markedsværdi (1,750 mia. EUR) (69). For Phoenix-porteføljen, hvor der er tale om strukturerede værdipapirer med en kompliceret kaskadeagtig tilbagebetalingsstruktur (vandfaldsstruktur), kan markedsværdien anslås på følgende måde: For det første blev mark to market-værdien (herefter "MtM"-værdien) af de underliggende sikkerheder anslået til ca. 54 % (12,375 mia. EUR). Under hensyntagen til de disponible likvide midler (plus 1,325 mia. EUR) og de forventede udgående pengestrømme (minus ca. 0,5 mia. EUR i tilfælde af et vanskeligt, MtM-lignende scenarie) kan markedsværdien anslås til ca. 13,2 mia. EUR (70).
            
         
               (133)
            
            
               Støttebeløbet fremkommer på grundlag af en sammenligning mellem det samlede beløb (52,887 mia. EUR) og overførselsværdien (68,116 mia. EUR); herfra skal så fratrækkes de formildende omstændigheder. Disse er de i betragtning 93 nævnte 3,267 mia. EUR til EAA's egenkapital, 882 mio. EUR på grundlag af bortfaldne grandfathering-forpligtelser og 268 mio. EUR på grundlag af overførslen af credit linked notes inden for Phoenix-strukturen. Statsstøtten udgør således 10,812 mia. EUR, dvs. 15,229 mia. EUR – 4,417 mia. EUR.
            
         
               (134)
            
            
               Støttebeløbet indeholder de af WestLB-aktionærerne stillede garantier til dækning af EAA's tab (se betragtning 33-40), da disse garantier træder i stedet for den forpligtelse, som forbundsstaten påtog sig, da den via EAA erhvervede WestLB's aktiver. Det bemærkes, at aktionærerne ifølge FMStFG er forpligtet til at betale forbundsstaten en kompensation for eventuelle tab i fremtiden. Forbundsstatens hæftelse i denne henseende erstattes i forholdet indadtil af en hæftelse fra WestLB-aktionærernes side. Dette har imidlertid ingen virkninger med hensyn til den støttemodtagende bank; behandlingen af disse garantier som en særskilt støttekilde ville føre til en dobbelttælling af støtten. Disse garantier forhøjer derfor ikke støttebeløbet i forbindelse med den første overførsel af aktiver til EAA.
            
         f.   DEN ANDEN OVERFØRSEL AF AKTIVER – EFTERFØLGENDE OVERFØRSEL TIL EAA
   
               (135)
            
            
               Den anden overførsel af aktiver vedrører den potentielle efterfølgende overførsel til EAA af alle WestLB's resterende aktiver og forpligtelser. I denne forbindelse understreges det, at det indtil videre kun er WestImmos "udskillelsesportefølje", der med sikkerhed vil blive overført; overførslen af Verbundbanks og Pfandbriefbanks aktiver og forpligtelser overvejes kun som mulighed. Endvidere er alle WestLB's afdelinger og forretningsområder sat til salg, således at de pågældende aktiver og forpligtelser stadig kunne sælges til markedspriser før den 30. juni 2012 og i så fald ikke længere ville blive overført til EAA. Nedenstående vurdering tager imidlertid udgangspunkt i den forsigtige antagelse, at alle resterende aktier og forpligtelser overføres til EAA den 30. juni 2012.
            
         
               (136)
            
            
               I forbindelse med WestImmo bliver en "udskillelsesportefølje" med aktiver og forpligtelser på ca. [5,3-6,9] mia. EUR (bogført værdi efter HGB) udskilt og overført til EAA. Markedsværdien fastlægges som vist i tabel 4. Kommissionen har undersøgt de tal, der er anvendt til markedsværdien, og anser forklaringen på, hvorfor markedsværdien kan betragtes som tilstrækkelig konservativ, for at være plausibel. Med hensyn til WestImmo-delen af den anden overførsel af aktiver fremkommer således en støtte på [300-800] mio. EUR – forskellen mellem overførselsværdierne og markedsværdierne.
            
         
               (137)
            
            
               Såfremt WestImmo, hvorfra "udskillelsesporteføljen" blev udskilt, ikke kan sælges som Pfandbriefbank, men skal overføres til EAA, svarer selskabets overførselsværdi efter Tysklands opfattelse til markedsværdien. Dette synes plausibelt, da Pfandbriefbank bevidst blev frigjort for værdiforringede aktiver.
            
         
               (138)
            
            
               I forbindelse med WestLB udskilles aktiver og forpligtelser på ca. [120-150] mia. EUR (bogført værdi efter HGB). Porteføljemarkedsværdierne ligger [1,0-1,8] mia. EUR under deres bogførte værdier efter HGB (se tabel 3 efter betragtning 47). Kommissionen har undersøgt de tal, der er anvendt til markedsværdien af WestLB's resterende aktiver og forpligtelser. Den har ikke påvist nogen modsigelser i markedsvurderingen. Kommissionen minder om, at WestLB i forbindelse med den første overførsel af aktiver blev frigjort for sine værdiforringede aktiver, og at der var tale om en væsentlig kapitalfrigørelse. Det er derfor ikke overraskende, at kvaliteten af porteføljen og dermed også dens markedsværdi er meget bedre end i forbindelse med den første overførsel. Derfor accepterer Kommissionen, at markedsværdierne af aktiverne og forpligtelserne i porteføljen ligger [1,0-1,8] mia. EUR under overførselsværdierne (bogførte værdier efter HGB), og at støttebeløbet i forbindelse med WestLB-delen af den anden overførsel af aktiver derfor svarer til [1,0-1,8] mia. EUR.
            
         
               (139)
            
            
               Som helhed ligger markedsværdierne af aktiverne i forbindelse med den anden overførsel [1,3-2,6] mia. EUR under deres overførselsværdier. Støttebeløbet i forbindelse med den anden overførsel udgør derfor i alt [1,3-2,6] mia. EUR.
            
         g.   WESTLB-AKTIONÆRERNES TILRÅDIGHEDSSTILLELSE AF LIKVIDITET TIL FØRSTE HALVÅR 2012
   
               (140)
            
            
               Så snart alle WestLB's aktiver er overført til EAA, vil EAA være ansvarlig for finansieringen heraf. Frem til den 30. juni 2012 (dvs. indtil den faktiske overførsel) vil WestLB's aktionærer træffe foranstaltninger til at sikre den nødvendige likviditet og dermed sikre, at aktiverne kan overføres til EAA. Dette kan betragtes som en integrerende del af det generelle likvidationsscenarie, da dette kun har til formål at beskytte transformationsfasen i tilfælde af markedsuro inden den 30. juni 2012. Denne fremgangsmåde indebærer imidlertid en yderligere tidsmæssigt begrænset fordel for WestLB (71), der […]. Da WestLB-aktionærerne er offentligretlige organer og i sidste instans statskontrollerede virksomheder, der skulle træffe afgørelse om tilrådighedsstillelsen af likviditet under transformationen, ydes der statsmidler til foranstaltningen. Som allerede anført i betragtning 118/122 kunne i betragtning af de specifikke forhold, der kendetegner den tyske banksektor, indrømmelsen af en sådan fordel fordreje konkurrencevilkårene og også påvirke samhandelen mellem medlemsstaterne. WestLB-aktionærernes tilrådighedsstillelse af likviditet i første halvår 2012 udgør derfor statsstøtte.
            
         h.   KONKLUSION
   Samlet set fik WestLB tildelt følgende statsstøtte:
   
      Tabel 7
   
   
      Statsstøtte til WestLB
   
   
               Kapitalforanstaltninger eller kapitallignende foranstaltninger
            
            
               Støtteelement
               (i mia. EUR)
            
         
               Risikoskjold for Phoenix-porteføljen
            
            
               5
            
         
               Kapitaltilførsel i forbindelse med den første overførsel af aktiver
            
            
               3
            
         
               Supplerende kapitalinstrument til SPM-Bank
            
            
               1
            
         
               NRW's yderligere dækning af tab for SPM-Bank
            
            
               [0,5-2,0]
            
         
               Første overførsel af aktiver
            
            
               10,812
            
         
               Anden overførsel af aktiver – efterfølgende overførsel til EAA af WestImmos aktiver og forpligtelser ("udskillelsesportefølje")
            
            
               [0,3-0,8]
            
         
               Anden overførsel af aktiver – efterfølgende overførsel til EAA af WestLB's aktiver og forpligtelser
            
            
               [1,0-1,8]
            
         
               I alt
            
            
               [21,6-24,4]
            
         
               
                  Procentdel af støtten i forhold til risikovægtede aktiver på 88,5 mia. EUR (pr. 30.12.2008)
               
            
            
               [24,4-27,6] %
            
         
               
                  Likviditetsforanstaltninger
               
            
            
               […]
            
         2.   STØTTENS FORENELIGHED MED DET INDRE MARKED
   
   a.   ANVENDELSE AF ARTIKEL 107, STK. 3, LITRA B), I TEUF
   
               (141)
            
            
               I henhold til artikel 107, stk. 3, litra b), i TEUF kan Kommissionen erklære støtte forenelig med det indre marked, hvis den har til formål at "afhjælpe en alvorlig forstyrrelse i en medlemsstats økonomi". Kommissionen er klar over, at den globale finanskrise kan forstyrre en medlemsstats økonomi alvorligt, og at foranstaltninger til støtte af bankerne kan afhjælpe denne forstyrrelse. Denne vurdering blev bekræftet i meddelelsen fra Kommissionen – Rekapitalisering af pengeinstitutter under den aktuelle finanskrise: Støttens begrænsning til det nødvendige minimum og sikkerhedsforanstaltninger mod uforholdsmæssige konkurrencefordrejninger (72) (herefter "rekapitaliseringsmeddelelsen"), meddelelsen om værdiforringede aktiver og omstruktureringsmeddelelsen. Kommissionen er af den opfattelse, at betingelserne for godkendelse af statsstøtte i henhold til artikel 107, stk. 3, litra b), i TEUF fortsat er opfyldt på grund af det fornyede pres på finansmarkederne. Kommissionen bekræftede denne opfattelse ved i december 2010 at vedtage en meddelelse, hvorved anvendelsen af statsstøtteregler på støtteforanstaltninger til fordel for banker i forbindelse med finanskrisen blev forlænget indtil den 31. december 2011 (73). Efterfølgende har Kommissionen endnu en gang forlænget anvendelsen af disse regler til efter den 31. december 2011 (74).
            
         
               (142)
            
            
               At denne analyse holdt stik med hensyn til den tyske økonomi, blev bekræftet i Kommissionens beslutninger om godkendelse af forskellige af forbundsregeringens foranstaltninger til afhjælpning af finanskrisen (75).
            
         
               (143)
            
            
               Hvis en bank som WestLB gik konkurs på en ukontrolleret måde, kunne dette indvirke direkte på finansmarkederne og dermed også på hele økonomien i en medlemsstat. I betragtning af de nuværende skrøbelige finansmarkeder baserer Kommissionen fortsat undersøgelsen af støtteforanstaltninger i banksektoren på artikel 107, stk. 3, litra b), i TEUF.
            
         b.   FORENELIGHED AF HJÆLPEFORANSTALTNINGEN FOR VÆRDIFORRINGEDE AKTIVER MED DET INDRE MARKED
   
               (144)
            
            
               Af de i betragtning 125 og 126 anførte grunde skal den første overførsel af aktiver til EAA vurderes på grundlag af meddelelsen om værdiforringede aktiver. Forenelighedsanalysen er koncentreret om det spørgsmål, om overførslen af aktiver blev foretaget over markedsværdien, uden at den reelle økonomiske værdi, der er defineret i punkt 40 i meddelelsen om værdiforringede aktiver, blev overskredet. En støtteforanstaltning er i henhold til punkt 41 i meddelelsen om værdiforringede aktiver forenelig med det indre marked, når overførselsværdien ikke overstiger den reelle økonomiske værdi, og overførselsdeltaet udgør nul. I nedenstående vurdering behandles først størrelsen af overførselsdeltaet (se betragtning 144-159). Er overførselsdeltaet ikke nul, dvs. ligger det over den reelle økonomiske værdi, skal det tilbagebetales eller tilbagesøges (se betragtning 161-162 nedenfor).
            
         i)   
         Forenelighed af den første overførsel af aktiver til EAA
      
   
   
               (145)
            
            
               Med hensyn til den første overførsel af aktiver rejste Tyskland tvivl om beregningen af den reelle økonomiske værdi. I bemærkningerne fra Tyskland forsøger man at afkræfte det overførselsdelta på 3,414 mia. EUR, der var beregnet i afgørelsen fra november 2010. Kommissionen har undersøgt Tysklands argumenter og er nået til følgende konklusion:
            
         —   Vedrørende værdiansættelsen generelt
   
   
               (146)
            
            
               Hvad generelt angår værdiansættelsen til fastlæggelse af den reelle økonomiske værdi af de aktiver, der skal overføres, fastholder Kommissionen, at dens værdiansættelse ikke var for konservativ og blev foretaget i overensstemmelse med punkt 37 i meddelelsen om værdiforringede aktiver. I henhold til punkt 37 i meddelelsen om værdiforringede aktiver skal Kommissionen lægge en korrekt og kohærent fremgangsmåde til grund ved værdiansættelsen af aktiverne, herunder også de mere komplekse og mindre likvide aktiver, for at forhindre uforholdsmæssige konkurrencefordrejninger. Kommissionen anførte i sin afgørelse fra november 2010, at dens tilgang er i overensstemmelse med den gængse beslutningspraksis. De tilgange, der anvendes af andre organer, såsom Det Europæiske Banktilsynsudvalg (CEBS), er sikkert ligeledes plausible, men ikke relevante for denne værdiansættelse.
            
         
               (147)
            
            
               Kommissionen er fortsat ikke overbevist om, at den af WestLB foreslåede tilgang er i overensstemmelse med beslutningspraksis på statsstøtteområdet. Kommissionen konstaterer, at Bundesbank ikke bekræfter den af WestLB foreslåede reelle økonomiske værdi, men derimod har kritiseret både værdiansættelsesmetoden og de parametre, som WestLB har anvendt (76). Bundesbanks kritiske synspunkt imødegår Tysklands påstand om, at WestLB's værdiansættelsesmetode er fagligt anerkendt. Derfor fastholder Kommission sin opfattelse, at WestLB's værdiansættelsesmetode afviger fra den gængse beslutningspraksis (77).
            
         —   Værdiansættelsen på delporteføljeniveau
   
   
               (148)
            
            
               Hvad nærmere angår værdiansættelsen, konstaterer Kommissionen med hensyn til værdiansættelsen af de "strukturerede værdipapirer", at der ikke er store afvigelser. Den reelle økonomiske værdi, som Kommissionen har fastlagt for den samlede aktivkategori, og den reelle økonomiske værdi, som WestLB har lagt til grund, ligger meget tæt på hinanden. Kommissionen har altid undladt at tage hensyn til konservative antagelser, såfremt værdiansættelser af enkelte porteføljer derved ville være blevet valideret eller afvist. I stedet har den fulgt sine eksperters råd om endnu en gang at undersøge WestLB's alt for forsigtige tilgang i forbindelse med delporteføljen "European Super Senior". Kommissionen har gennemgået den detaljerede ekspertrapport, hvori også de vigtigste delkategorier af aktiver (ABS CDO (78), andre CDO (79), US RMBS (80), US CMBS (81), US ABS (82), EUR ABS (83) og financials) blev behandlet, og konkluderede, at de metoder og resultater, der er beskrevet deri, er i overensstemmelse med andre tilfælde, f.eks. de tilfælde, der citeres i beslutningen om indledning af proceduren.
            
         
               (149)
            
            
               For det andet afviser Kommissionen i forbindelse med kreditporteføljen Tysklands påstand om, at der manglede gennemsigtighed, og at der var modsigelser i eksperternes vurdering. Kommissionen bemærker, at den har redegjort for, hvorvidt visse metoder er egnet til værdiansættelsen af den reelle økonomiske værdi. Kommissionen har således anbefalet en re-underwriting af kreditporteføljen på grundlag af en stor stikprøve for at vurdere egnetheden af de eksisterende ratingsystemer, de dermed fastlagte misligholdelsessandsynligheder (PD) og tab givet misligholdelse (LGD). Tyskland har ikke fulgt denne anbefaling. Kommissionen havde desuden understreget, at den i overensstemmelse med punkt 41 i meddelelsen om værdiforringede aktiver skulle lægge stressscenarier til grund for tabet givet misligholdelse og for misligholdelsessandsynligheden, som er baseret på tilstrækkeligt konservative antagelser. Ifølge Kommissionens beslutningspraksis skal værdiansættelsen af en overførsel af aktiver være baseret på de pågældende aktivers reelle økonomiske værdi. Kommissionen bekræfter derfor sin tidligere konklusion om, at værdiansættelsen skal justeres med ca. 1 mia. EUR.
            
         
               (150)
            
            
               For det tredje er Kommissionen i forbindelse med værdipapirporteføljen enig med Tyskland i, at afvigelserne beror på, om der tages udgangspunkt i, at de berørte markeders funktion er forstyrret eller ej. Der kunne imidlertid også stilles det spørgsmål, om denne del af porteføljen i det hele taget er støtteberettiget i henhold til meddelelsen om værdiforringede aktiver. Man kunne argumentere, at selv om en vis fleksibilitet kunne være mulig, ved at banker blev indrømmet en støtte til aktiver, der ikke primært var berørt af den første fase af finanskrisen, må der i forbindelse med aktiver, der på tidspunktet for overførslen ikke kan betragtes som værdiforringede, ikke anvendes en hjælpeforanstaltning. Hjælpeforanstaltninger for værdiforringede aktiver må ud fra dette synspunkt ikke forstås som en form for tidsubegrænset forsikring mod recessionens konsekvenser. På den anden side kunne udskillelsen af store porteføljer på flere milliarder euro fordreje konkurrencen på netop disse markeder. Som en mulighed for både at tage hensyn til målet om at sikre den finansielle stabilitet og nødvendigheden af at undgå konkurrencefordrejninger muliggør meddelelsen om værdiforringede aktiver overførsel af sådanne aktiver. Da markedet for sådanne aktiver imidlertid fungerer (dvs. deres funktion er ikke forstyrret), svarer den reelle økonomiske værdi helt eller tilnærmelsesvis til markedsværdien.
            
         
               (151)
            
            
               Mens WestLB undersøger på grundlag af et rent likviditetskriterium, om der er et fungerende marked, er Kommissionen af den opfattelse (84), at vurderingen af en markedsforstyrrelse bør foregå ved hjælp af en sammenligning med et velfungerende marked for det pågældende aktiv. På et normalt fungerende marked afvikles en transaktion mellem en villig køber og en villig sælger. Begrebet villig køber og sælger indebærer, at transaktionen er frivillig, og at der ikke er tale om tvang.
            
         
               (152)
            
            
               Kommissionens eksperter har fremlagt gennemsigtige kriterier for et normalt fungerende marked, som blev godkendt af Kommissionen (85). Mens passende likviditet eller lave spread mellem tilbud/udbud tyder på et fungerende marked, er det modsatte ikke ubetinget tilfældet. Et privat placeret værdipapir fra en solvent og stabil emittent kunne muligvis ikke være likvidt. Alligevel ville der, om nødvendigt, let kunne opnås et konkurrencedygtigt markedsudbud, der ligger tæt på en MtM-værdi beregnet på grundlag af likvide sammenlignelige værdipapirer. De kriterier, som WestLB har foreslået, er derfor for snævre til vurderingen af det normalt fungerende marked.
            
         
               (153)
            
            
               Det bemærkes i denne forbindelse, at fejlallokeringen af ikke-værdiforringede aktiver ikke i sig selv er et problem for fastlæggelsen af den reelle økonomiske værdi. For sådanne positioner må den reelle økonomiske værdi, der skal fastlægges, formodes at ligge tæt på det pågældende aktivs markedsværd, såfremt der blev arbejdet med en egnet metode og kalibrering. I forbindelse med et fungerende marked bør enhver metode til fastlæggelse af den reelle økonomiske værdi resultere i en værdi, der ligger tæt på markedsprisen. Fejlallokeringer er dybest set en slags test på egnetheden af den valgte beregningsmetode og parameter for den reelle økonomiske værdi.
            
         
               (154)
            
            
               Med hensyn til Tysklands påstand om, at visse markeder for statsobligationer havde været funktionelt forstyrrede i slutningen af 2009, fastholder Kommissionen, at kriterierne for et fungerende marked var opfyldt på daværende tidspunkt. Derimod var der i slutningen af andet kvartal 2010 (86) og senere tegn på en funktionel forstyrrelse på enkelte delmarkeder for statsobligationer, navnlig i betragtning af interventionerne fra ECB's side og i betragtning af andre interventioner på europæisk plan. Den 31. december 2009 og den 31. marts 2010, der anvendes som referencedatoer for værdiansættelsen, var dette imidlertid ikke tilfældet.
            
         
               (155)
            
            
               Kommissionen fastholder derfor sin opfattelse, at WestLB enten har anvendt en forkert værdiansættelsesmetode eller lagt forkerte parametre til grund ved sin værdiansættelse, således at værdiansættelsen skal justeres med ca. 600 mio. EUR.
            
         
               (156)
            
            
               Afslutningsvis kan det konstateres, at Kommissionen anser den i ekspertrapporten anførte værdiansættelse af den reelle økonomiske værdi for hver af de tre delporteføljer for at være korrekt og forenelig med sin beslutningspraksis. Derfor udgør forskellen mellem overførselsværdien og den reelle økonomiske værdi af aktiverne i porteføljen efter Kommissionens opfattelse 6,949 mia. EUR (87).
            
         
               (157)
            
            
               I afgørelsen fra november 2010 gav Kommissionen udtryk for tvivl om, hvorvidt alle aktiver kan overføres. Kommissionen baserede sig på redegørelsen i EAA's første årsberetning som bevis for, at der i forbindelse med visse aktiver allerede var opstået tab på tidspunktet for overførslen, selv om disse aktiver ikke var omfattet af anvendelsesområdet for punkt 32 i meddelelsen om værdiforringede aktiver. Tyskland fremsendte imidlertid supplerende oplysninger og redegjorde for omfanget af EAA's risikoreserve og størrelsen af tabene i forbindelse med de aktiver, der var overført til EAA. Denne redegørelse var plausibel og kunne fjerne Kommissionens tvivl. Af denne grund skal der ikke foretages yderligere justeringer for ikke-støtteberettigede aktiver.
            
         —   Formildende omstændigheder
   
   
               (158)
            
            
               Kommissionen accepterer ikke andre formildende omstændigheder end dem, der allerede blev anerkendt i afgørelsen fra november 2010. De udlignende virkninger af kapitaltilførslen (3,267 mia. EUR) og credit linked notes (268 mio. EUR) er også allerede blevet anerkendt (88) (se betragtning 44 tabel 2). Kommissionen opfordrede desuden Tyskland til at indhente en udtalelse fra Bundesbank vedrørende de udlignende virkninger og lade en tilsynsmyndighed som Bundesbank gennemgå og bekræfte eventuelle ændringer af værdiansættelsen af porteføljen i overensstemmelse med meddelelsen om værdiforringede aktiver. En sådan gennemgang og bekræftelse fra tilsynsmyndighedens side har ikke fundet sted.
            
         
               (159)
            
            
               Med hensyn til grandfathering-forpligtelserne konstaterer Kommissionen, at værdiansættelsen af forpligtelserne som sådan ikke behandles i meddelelsen om værdiforringede aktiver. Derfor skulle den undersøge, hvilken fremgangsmåde der skal følges i forbindelse med en overførsel, der som i det foreliggende tilfælde vedrører både aktiver og forpligtelser. Kommissionen anerkender ganske vist, at overførslen af forpligtelser med lavt spread kan udgøre en økonomisk ulempe, men skulle skabe ligevægt mellem de aftalte aktiver og forpligtelserne. Kommissionen tog derfor ganske vist hensyn til virkningerne af grandfathering-forpligtelserne ved undersøgelsen af den samlede støtte (se betragtning (133)), men er af den opfattelse, at der ikke skal tages hensyn til dette ved værdiansættelsen af den reelle økonomiske værdi.
            
         
               (160)
            
            
               Med hensyn til de fremtidige positive resultater af de overførte aktiver er Kommissionen ikke enig i Tysklands opfattelse, men fastholder, at der ikke længere skal tages hensyn til fremtidige overskud, så snart aktiver er blevet overført. Denne metode til fastlæggelse af den reelle økonomiske værdi af kreditporteføljen er i overensstemmelse med Kommissionens beslutningspraksis (89).
            
         
               (161)
            
            
               Med hensyn til de ikke-trukne kreditlinjer, der er givet tilsagn om, bekræfter Kommissionen, at sådanne kreditlinjer i realiteten kan have en bogført værdi på nul. Denne mulighed udelukker imidlertid ikke, at en ikke-trukket kreditlinje, der er givet tilsagn om, kan indvirke negativt på den reelle økonomiske værdi. Det er ikke udelukket, at kreditlinjen udnyttes, da dette ikke kan undgås gennem aftale. Derfor ændrer den omstændighed, at en kreditlinje ikke er blevet trukket, ikke noget ved den reelle økonomiske værdi, heller ikke hvis sådanne positioner har en bogført værdi på nul.
            
         
               (162)
            
            
               Med hensyn til diskonteringen af forventede tab konstaterer Kommissionen, at WestLB derved ganske enkelt ændrer sit eget værdiansættelseskoncept, og dette uden støtte fra Bundesbank. Tyskland modsiger dermed sin egen vurdering af den reelle økonomiske værdi, men fremfører ingen yderligere argumenter mod Kommissionens opfattelse.
            
         
               (163)
            
            
               Da den reelle økonomiske værdi blev antaget og er i overensstemmelse med punkt 40 og 41 i meddelelsen om værdiforringede aktiver, er det Kommissionens opfattelse, at hverken de forventede tab eller en anden af de tre formildende omstændigheder, som Tyskland har gjort gældende, er af betydning for værdiansættelsen af den reelle økonomiske værdi.
            
         —   Formueforvaltning
   
   
               (164)
            
            
               Kommissionens tvivl med hensyn til, om de værdiforringede aktiver blev forvaltet korrekt efter overførslen af aktiver, blev fjernet. Kommissionen havde forbehold med hensyn til WestLB's fortsatte forvaltning af de værdiforringede aktiver, da en bank bør koncentrere sig om nye aktiviteter og undgå enhver konflikt mellem de aktiviteter, der skal afvikles, og de ny aktiviteter. Da WestLB/SPM-Bank imidlertid ikke længere vil udføre nye bankforretninger efter den 30. juni 2012, men kun tjenester inden for formueforvaltning, er Kommissionens tvivl ikke længere relevant.
            
         
               (165)
            
            
               Afslutningsvis kan det konstateres, at Kommissionens tvivl ikke kunne fjernes trods hensyntagen til alle de yderligere potentielle formildende omstændigheder og argumenter, som Tyskland har gjort gældende. Kommissionen ansætter derfor fortsat overførselsdeltaet til 3,414 mia. EUR.
            
         ii)   
         Tilbagesøgning (tilbagebetaling)
      
   
   
               (166)
            
            
               Ifølge punkt 41 i meddelelsen om værdiforringede aktiver skal med henblik på at begrænse de konkurrencefordrejninger, der opstår som følge af en overførsel af aktiver til en pris over den værdi, der anses som acceptabel som kompensation for markedssvigtet, overførselsdeltaet tilbagebetales af banken. Er en sådan tilbagebetaling ikke mulig umiddelbart, bør den gennemføres gradvis, f.eks. gennem en tilbagebetalingsklausul. Er tilbagebetalingen gennem en tilbagebetalingsklausul heller ikke mulig uden at føre til teknisk insolvens, skal konkurrencefordrejningen opvejes af en gennemgribende omstrukturering, der også kan omfatte afvikling (90).
            
         
               (167)
            
            
               WestLB var ifølge egne oplysninger i omstruktureringsplanen fra februar 2011 ikke engang i stand til at betale de 3,4 mia. EUR i forbindelse med den første overførsel af aktiver til EAA uden at bringe sin levedygtighed i fare. Et salg af WestLB ville formentlig heller ikke være muligt, hvis en potentiel køber skulle tilbagebetale de 3,4 mia. EUR til Tyskland. Tyskland fremlagde derfor omstruktureringsplanen fra juni 2011, ifølge hvilken WestLB skal afvikles inden for 12 måneder. Afviklingen af WestLB er efter Kommissionens opfattelse tilstrækkelig til at afbøde konkurrencefordrejningerne. Med forbehold af troværdigheden af afviklingsplanen, som vil blive behandlet i afsnit c., konkluderer Kommissionen derfor, at støtten er i overensstemmelse med meddelelsen om værdiforringede aktiver og forenelig med det indre marked i henhold til artikel 107, stk. 3, litra b), i TEUF.
            
         iii)   
         Den efterfølgende overførsels forenelighed med det indre marked
      
   
   
               (168)
            
            
               Principielt skal også overførslen af den anden tranche undersøges i henhold til meddelelsen om værdiforringede aktiver. Efter Kommissionens opfattelse ville resultatet af en sådan undersøgelse imidlertid ikke længere have virkninger på grundlag af omstruktureringsplanen fra juni 2011. Eventuelle yderligere konkurrencefordrejninger, der fremkommer på grundlag af et overførselsdelta i forbindelse med den anden tranche, ville under alle omstændigheder blive begrænset af den afvikling, der er fastsat i omstruktureringsplanen fra juni 2011. I det foreliggende specifikke tilfælde er Kommissionen derfor af den opfattelse, at for så vidt som det samlede støttebeløb allerede kan betragtes som foreneligt med det indre marked i henhold til punkt 41 i meddelelsen om værdiforringede aktiver, er det ikke nødvendigt at foretage en indgående undersøgelse af værdiansættelsen, dvs. en beregning af den reelle økonomiske værdi.
            
         
               (169)
            
            
               Overførslen af aktiver er derfor forenelig med det indre marked og i overensstemmelse med punkt 41 i meddelelsen om værdiforringede aktiver, da de potentielle konkurrencefordrejninger begrænses som følge af afviklingen af WestLB.
            
         c.   OMSTRUKTURERINGS-/LIKVIDATIONSSTØTTENS FORENELIGHED MED DET INDRE MARKED
   
               (170)
            
            
               Kommissionen skal undersøge alle støtteforanstaltningers forenelighed med det indre marked på grundlag af sine retningslinjer for banker i forbindelse med finanskrisen, navnlig omstruktureringsmeddelelsen og meddelelsen fra Kommissionen – Statsstøttereglernes anvendelse på foranstaltninger truffet over for pengeinstitutter i forbindelse med den aktuelle globale finanskrise (91) (herefter "bankmeddelelsen").
            
         
               (171)
            
            
               Omstruktureringsplanen fra juni 2011 skal sikre, at de i tabel 7 anførte støtteforanstaltninger er forenelige med det indre marked.
            
         
               (172)
            
            
               Disse foranstaltninger omfatter støtte på i alt [21,6-24,4] mia. EUR, hvilket pr. 31. december 2009 svarer til et forhold mellem støttebeløb og risikovægtede aktiver på [24,4-27,6] %. Dette støttebeløb kan anses for at udgøre en meget stor del af støttemodtagerens balance og nødvendiggør derfor en gennemgribende omstrukturering eller en likvidation. I omstruktureringsplanen skal der endvidere tages hensyn til de yderligere konkurrencefordrejninger som følge af støttebeløbet i form af overførselsdeltaet, der ikke på forhånd er foreneligt med det indre marked. Den foreslåede omstrukturering eller likvidation skal kunne afhjælpe denne fordrejning.
            
         
               (173)
            
            
               Omstruktureringsplanen fra juni 2011 opfylder kriterierne i omstruktureringsmeddelelsen. Ifølge punkt 21 i omstruktureringsmeddelelsen bør en velordnet afvikling eller bortauktionering af en nødlidende bank altid overvejes, hvis bankens langsigtede rentabilitet ikke kan genoprettes på troværdig vis. Det fremgår af bankmeddelelsen, hvilken fremgangsmåde der bør følges i forbindelse med en velordnet likvidation (92). En sådan kontrolleret likvidation vil kunne iværksættes i individuelle tilfælde, hvis redningsstøtte er blevet ydet til et pengeinstitut, og det bliver klart, at en omstrukturering ikke vil lykkes.
            
         
               (174)
            
            
               For at være forenelig med det indre marked i henhold til artikel 107, stk. 3, litra b), i TEUF skal en likvidationsstøtte ifølge Kommissionens beslutningspraksis (93) opfylde følgende tre almindelige betingelser:
               
                           (i)
                        
                        
                           Støtten skal påviseligt muliggøre en effektiv velordnet afvikling af banken og samtidig være begrænset til det niveau, der er strengt nødvendigt for at nå det tilsigtede mål (94).
                        
                     
                           (ii)
                        
                        
                           Der skal sikres en passende byrdefordeling, bl.a. ved at udelukke aktionærer fra at modtage nogen støtte i forbindelse med afviklingen (95).
                        
                     
                           (iii)
                        
                        
                           For at undgå uforholdsmæssige konkurrencefordrejninger bør afviklingsfasens varighed begrænses til den tid, der er strengt nødvendig for en velordnet afvikling af pengeinstituttet. Så længe pengeinstituttet fortsætter med at operere, må det ikke gå ind i nogen ny aktivitet, men blot videreføre de hidtidige. Banklicensen bør inddrages snarest muligt (96).
                        
                     
         i)   
         Påvisning af en velordnet likvidation
      
   
   
               (175)
            
            
               Omstruktureringsplanen fra juni 2011 indeholder efter Kommissionens opfattelse et scenarie for en velordnet likvidation af WestLB og er baseret på en aftale mellem bankens aktionærer om byrdefordelingen. Planen tager bl.a. hensyn til, at der allerede i to år uden resultat er blevet søgt efter andre markedsorienterede løsningsmuligheder for WestLB, der kunne have været billigere eller mindre skadelige for konkurrencen. En ukontrolleret afvikling ville på den anden side bringe den finansielle stabilitet i fare; denne risiko kan imødegås gennem en velordnet likvidation. Omstruktureringsplanen fra juni 2011 gør det muligt for Kommissionen at vurdere likvidationen og de potentielle virkninger af de deri indeholdte statslige foranstaltninger for konkurrencen.
            
         
               (176)
            
            
               Det vigtigste kriterium for kvalificeringen som likvidationsscenarie er, at alle bankaktiviteterne indstilles af banken, som kun viderefører sine aktiviteter til afvikling af de eksisterende porteføljer, men ikke indgår nye forretninger.
            
         
               (177)
            
            
               Indstillingen af bankaktiviteterne bør bl.a. sikres ved salg eller overførsel af alle bankens resterende aktiver og forpligtelser, således at kun en reststruktur er tilbage, hvor dette er nødvendigt for at støtte afviklingen af eksisterende aktiver og navnlig for at sikre værdien i forbindelse med afviklingen af dens porteføljer.
            
         
               (178)
            
            
               Ifølge omstruktureringsplanen fra juni 2011 vil WestLB overføre alle sine bankaktiver til enten sparekasserne eller EAA. Den 30. juni 2012 vil der derfor ikke være flere risikovægtede aktiver hos banken. Ifølge Tysklands tilsagn vil den tilbageværende bank ikke videreføre sit firmanavn "WestLB", men inden for højst tre måneder blive omdøbt til "SPM-Bank". Banken vil heller ikke længere udføre bankaktiviteter for egen regning, men udelukkende være aktiv som tjenesteyder for EAA og endelig også i begrænset omfang for tredjemand. I omstruktureringsplanen blev der således fastsat betydelige og definitive skridt, som med hensyn til hovedparten af WestLB's tidligere forretningsområder inden for 12 måneder fører til, at WestLB uigenkaldeligt forlader dette marked.
            
         
               (179)
            
            
               For det andet begrænses afviklingsfasens varighed i henhold til punkt 47 i bankmeddelelsen til den tid, der er strengt nødvendig for en velordnet afvikling, for at undgå uforholdsmæssige konkurrencefordrejninger. Selv om afviklingen af WestLB vil strække sig over flere år, kan denne varighed betragtes som det nødvendige minimum. Kun serviceselskabet vil være aktivt i konkurrencen og tilbyde tredjemand et begrænset antal tjenester inden for formueforvaltning. Tyskland har givet tilsagn om, at serviceselskabet sælges senest den 31. december 2016. Overgangsperioden indtil den 31. december 2016 er nødvendig for at gøre det muligt for ledelsen at foretage en omorganisering af strukturerne inden for SPM-Bank, at udskille serviceselskabet og i det mindste opstille en kort resultatopgørelse for at tiltrække potentielle investorer. SPM-Bank selv vil være ansvarlig for aktiver, der ikke fysisk kan overføres til EAA, således at varigheden af dens eksistens afhænger af løbetiden af disse aktiver. Den værdibevarende afvikling af porteføljerne bør vare indtil 2028 og kan ikke nedsættes tidsmæssigt. Funktionen som besidder af aktiver udgør imidlertid ikke i sig selv en økonomisk aktivitet og påvirker derfor ikke konkurrencevilkårene. I forbindelse med personalenedskæringen i SPM-Bank vil målsætningen om 1 000 tilbageværende ansatte ganske vist først blive nået efter nogle år, men dette står i forhold til indskrænkningen af SPM-Banks aktiviteter, da omorganiseringen af SPM-Bank trods indstillingen af bankaktiviteterne vil være meget arbejdsintensiv. Generelt kan det konstateres, at alle disse processer er så korte som muligt.
            
         
               (180)
            
            
               Som det tredje kriterium bør banken indstille sine aktiviteter på markedet, med undtagelse af salget af sine aktiver, og sørge for, at kun en uvæsentlig del af de tidligere bankaktiviteter som sådanne forbliver på markedet.
            
         
               (181)
            
            
               Nogle aktiviteter, der er sammenfattet som Verbundbank, overtages af Helaba. Verbundbank-aktiviteterne udgør regnskabsmæssigt under 20 % af WestLB's tidligere balance (Verbundbanks portefølje svarer til en balance på højst 45 mia. EUR, mens WestLB's balance i 2008 udgjorde 288 mia. EUR). Hvad angår antallet af ansatte, konstaterer Kommissionen, at under 10 % af de tidligere WestLB-ansatte fortsat vil være beskæftiget hos den udskilte Verbundbank (ca. 400 ansatte i forhold til 5 661 ansatte hos WestLB i 2008). Endvidere skal det tages i betragtning, at Verbundbank frigøres gennem en udskillelse af aktiver og forpligtelser, og at der ikke finder en overførsel sted som selvstændig bank. Da transaktionen således ikke vedrører WestLB, men kun en lille del af dens aktiver og forpligtelser, kan den ikke betragtes som et betydeligt salg af banken.
            
         
               (182)
            
            
               Endvidere har Kommissionen ikke modtaget nogen dokumentation, der tyder på, at betingelserne i punkt 49 i bankmeddelelsen ikke ville være opfyldt, hvorefter en transaktion bør finde sted på markedsvilkår, og der bør stræbes efter at opnå den højest mulige pris for de pågældende aktiver og forpligtelser. Kommissionen konstaterer i denne henseende, at WestLB havde tilrettelagt en mislykket salgsprocedure, som sigtede mod at opnå en sådan højest mulig pris for alle dens aktiver og forpligtelser. WestLB har imidlertid ikke modtaget et acceptabelt bud. Endvidere er virksomhedsværdien af Verbundbank-aktiviteterne, der omfatter aktiver, forpligtelser og en organisationsstruktur med ca. 400 ansatte, for øjeblikket ved at blive undersøgt af flere eksterne revisorer på grundlag af almindeligt anvendte værdiansættelsesmetoder. Tyskland har givet tilsagn om, at virksomhedsværdien af Verbundbank-aktiviteterne, som enten skal overtages af Helaba eller sparekassesektoren, vil udgøre nul i overensstemmelse med Eckpunktevereinbarung. Til forskel fra andre salgsprocesser i forbindelse med likvidation (97) vil WestLB's salg af Verbundbank-aktiviteterne ikke kræve yderligere betalinger fra offentlige myndigheder. Kommissionen kan derfor ikke konstatere, at der foreligger en uretmæssig fordel for den enhed, som vil overtage Verbundbank-aktiviteterne, og konkluderer følgelig, at hverken Helaba eller sparekasserne modtager støtte ved salget af Verbundbank-aktiviteterne.
            
         
               (183)
            
            
               I den foreliggende sag overholdes desuden reglerne for salg af hele banken i punkt 17 ff. i omstruktureringsmeddelelsen, selv om de slet ikke finder anvendelse i denne sag (98). I henhold til reglerne for et sådant salg skal følgende betingelser opfyldes: genoprettelse af rentabiliteten, byrdefordeling og begrænsning af eventuelle konkurrencefordrejninger. Salget til Helaba opfylder disse betingelser. For det første skulle Helaba være i stand til at sikre den overførte banks rentabilitet, da Verbundbank – i forhold til Helaba – har en lavere balance og et lavere medarbejderantal, og dens indflydelse på den overførte virksomheds rentabilitet er begrænset. På den anden side skulle overtagelsen kunne føre til besparelser i forbindelse med de omkostninger, der taler imod en positiv vurdering af Verbundbank som selvstændig bank (99). For det andet er byrdefordelingen sikret, da WestLB's aktionærer ikke modtager noget provenu af salget, men derimod mister den kapital, de har investeret i WestLB. For det tredje nedbringes WestLB's aktiviteter til under 20 % af det oprindelige omfang, og ifølge gængs beslutningspraksis kræver Kommissionen ingen yderligere kompenserende foranstaltninger for et sådant salg (100).
            
         
               (184)
            
            
               Endvidere har Kommissionen ingen grund til at antage, at Verbundbank, der omfatter en række aktiver, kan betragtes som økonomisk efterfølger til WestLB. Helaba er ikke retlig efterfølger til WestLB, og Verbundbank har heller ikke en signifikant funktionel identitet med WestLB. De betingelser, som Kommissionen lægger til grund for at konstatere, om en virksomhed, der viderefører den oprindelige virksomheds aktiviteter, har modtaget støtte, er derfor ikke opfyldt med hensyn til Helaba (101).
            
         
               (185)
            
            
               Endelig er det også sikret, at støtten forbliver begrænset til det nødvendige minimum. Således foretages navnlig kun en overførsel af aktiver til EAA, hvis aktiverne ikke kan sælges til private købere. Den yderligere kapitaltilførsel til SPM-Bank er nødvendig for at dække de forventede afviklingsomkostninger. Endelig kan likviditetsstøtten betragtes som en integrerende del af det generelle likvidationsscenarie, da den kun skal yde beskyttelse i overgangsperioden frem til den 30. juni 2012 i tilfælde af markedsuro. Likviditetsstøtten sikrer derfor, at den velordnede likvidation ikke inden den 30. juni 2012 bliver til en ureguleret likvidation.
            
         ii)   
         Eget bidrag og byrdefordeling
      
   
   
               (186)
            
            
               Den anden del af vurderingen vedrører byrdefordelingen. Ifølge punkt 46 i bankmeddelelsen må man i forbindelse med afviklingen være særlig opmærksom på nødvendigheden af at reducere enhver risiko for letsindig adfærd, bl.a. ved at udelukke aktionærer og eventuelt visse typer kreditorer fra at modtage nogen støtte i denne forbindelse. I Northern Rock-sagen (102) og HRE-sagen (103) blev der opnået en passende byrdefordeling gennem nationaliseringen af disse pengeinstitutter. Som i disse to tilfælde vil aktionærerne også i den foreliggende sag miste hele deres aktiekapital. Desuden vil henholdsvis WestLB-aktionærerne og SoFFin, der stiller det meste af hybridkapitalen til rådighed, overtage ansvaret for de dele, som WestLB opdeles i, og stille yderligere kapital til rådighed.
            
         
               (187)
            
            
               Sparekasserne har indvilget i at overtage ansvaret for Verbundbank-aktiviteterne og vil stille kapital til rådighed til dette formål; NRW har indvilget i at overtage de fleste af byrderne, dvs. dække alle SPM-Banks drifts- og likvidationsomkostninger. Desuden har SoFFin accepteret at overtage en betydelig del af byrderne ved at lade to tredjedele af sit passive kapitalindskud forblive i WestLB, således at den med stor sandsynlighed ikke vil få sin investering tilbagebetalt. I forbindelse med aftalen tages der derfor generelt tiltrækkeligt hensyn til både parternes evne til at dele byrderne og det omfang, hvori de tidligere deltog i bankens strategiske orientering, samt deres indflydelse på bankens Corporate Governance.
            
         iii)   
         Begrænsning af konkurrencefordrejninger
      
   
   
               (188)
            
            
               Afviklingsplanen sikrer en begrænsning af konkurrencefordrejninger som følge af WestLB, da denne vil forsvinde fra markedet senest den 30. juni 2012. I henhold hertil omdannes WestLB til en enhed uden bankaktiviteter, der vil afvikle aktiviteterne sammen med EAA.
            
         
               (189)
            
            
               Desuden undgås uforholdsmæssige konkurrencefordrejninger i forbindelse med likvidationen, ved at det sikres, at WestLB kun fortsætter sine akviteter efter den 30. juni 2012, så længe det er nødvendigt for afviklingen, og ikke går ind i nye aktiviteter, men kun gradvis indstiller eksisterende aktiviteter. I den foreliggende sag gennemføres dette princip ved hurtigst muligt og senest den 31. december 2012 at inddrage de dele af WestLB's banklicens, som banken ikke behører til at besidde aktiver eller udføre tjenester inden for formueforvaltning.
            
         
               (190)
            
            
               Med hensyn til SPM-Banks hensigt om at udskille et serviceselskab, som udfører tjenester inden for formueforvaltning for tredjemand og dermed konkurrerer med andre udbydere af sådanne tjenester, konstaterer Kommissionen, at dette skridt er planlagt for at nedbringe andelen af statsstøtte i WestLB's kapital efter den 30. juni 2012. Delstaten NRW, som er ansvarlig for SPM-Bank, har overtaget den største del af byrderne fra WestLB-aktionærerne. Det er derfor acceptabelt at nedsætte SPM-Banks driftsomkostninger ved at udføre tjenester for tredjemand.
            
         
               (191)
            
            
               Endvidere er serviceselskabets muligheder for at fordreje konkurrencevilkårene begrænset på grundlag af forskellige tilsagn fra Tyskland. For det første kan transaktioner med tredjemand kun udføres af SPM-Banks særskilte enhed, hvis banklicens er begrænset til det nødvendige minimum, og som skal sælges senest den 31. december 2016. For det andet er der med hensyn til arten af tjenester, som kan udføres af SPM-Bank, udarbejdet en udtømmende liste over de pågældende aktiviteter. I denne forbindelse forpligter Tyskland sig til senest den 31. december 2012 at tilbagegive alle WestLB's banklicenser, der ikke er nødvendige til at udføre tjenester inden for formueforvaltning. For det tredje vil SPM-Banks medarbejderantal blive betydeligt reduceret i løbet af omstruktureringen og ikke overstige 1 000 ansatte i 2016, hvilket ikke engang svarer til 20 % af WestLB's oprindelige personale på 5 661 ansatte (2008). For det fjerde må omfanget af transaktioner med tredjemand, som SPM-Banks serviceselskabs kan erhverve på markedet, ikke udgøre over [40-60] % af dets bruttoindtægter, hvorved dette forretningsperspektiv effektivt begrænses. For det femte giver Tyskland tilsagn om, at SPM-Bank kun vil udbyde sine tjenester inden for formueforvaltning til markedspriser, og at den særskilte enheds prissætning generelt vil dække omkostningerne. Endelig forpligter Tyskland sig til, såfremt serviceselskabet til servicering af tredjemands porteføljer ikke kan sælges senest den 31. december 2016, også at afvikle dette. Kombinationen af disse begrænsninger sikrer, at kun en lille del af de tidligere aktiviteter videreføres, og at risikoen for konkurrencefordrejninger derfor kun vil være meget lav.
            
         
               (192)
            
            
               Desuden skulle serviceselskabet være tilstrækkeligt rentabelt. Det fremgår af de dokumenter, som Tyskland har fremsendt, at der navnlig efter justeringen af […] er en realistisk chance for, at serviceselskabet opnår en tilstrækkelig rentabilitet. Når de planlagte foranstaltninger til reduktion af omkostningerne gennemføres, og forretningsmulighederne styrkes, er der mulighed for, at serviceselskabet vil tiltrække markedsøkonomiske investorer.
            
         
               (193)
            
            
               De tilsagn, som Tyskland har afgivet, sikrer i tilstrækkelig grad, at SPM-Bank ikke fortsat vil udbyde tjenester på markedet, hvis dens aktiviteter ikke bliver så rentable som forventet, og den derfor ikke kan sælges i 2016.
            
         d.   KONKLUSION
   
               (194)
            
            
               Kommissionen konkluderer derfor, at omstruktureringsplanen fra juni 2011 indeholder et scenarie for en velordnet likvidation af WestLB, som i betragtning af tilsagnene i bilaget opfylder alle relevante kriterier i omstruktureringsmeddelelsen og bankmeddelelsen og dermed sikrer, at de i tabel 7 anførte støtteforanstaltninger er forenelige. Kommissionens tvivl i beslutningerne om indledning af procedure med hensyn til, om den yderligere støtte er forenelig med det indre marked, blev derfor fjernet.
            
         
               (195)
            
            
               I forbindelse med den foreliggende afgørelse skulle Kommissionen også tage hensyn til de foranstaltninger, der blev gennemført på grundlag af beslutningen fra maj 2009. Denne beslutning og omstruktureringsplanen fra april 2009, der var langt til grund herfor, vedrørte ikke støtte, der blev ydet efterfølgende, og omstruktureringsplanen fra april 2009 kunne heller ikke sikre den rentabilitet, byrdefordeling og begrænsning af konkurrencefordrejninger, der var nødvendig for, at senere støtte var forenelig. Derfor havde Kommissionen også krævet en ny omfattende omstruktureringsplan i afgørelserne fra december 2009 og november 2010. En sådan plan, hvorved alle tidligere planer bortfaldt, blev fremsendt i juni 2011. Desuden blev med denne plan den indtil da tilstræbte omstrukturering af WestLB erstattet af en likvidation. Som anført i betragtning 194 kan det sikres med omstruktureringsplanen fra juni 2011, at enhver støtte, der er blevet ydet til WestLB i årene 2008-2012, er forenelig. Derfor er beslutningen fra maj 2009 ikke længere relevant og bør ophæves. Ophævelsen bør også gælde for alle tilsagn og forpligtelser, der blev fremsendt i forbindelse med beslutningen fra maj 2009.
            
         VI.   FORDEL FOR SPAREKASSERNE
   
   
               (196)
            
            
               Kommissionens tvivl med hensyn til, at sparekasserne ikke i tilstrækkelig grad havde bidraget til byrdefordelingen og havde fået usædvanlig stor fordel af hjælpeforanstaltningen for værdiforringede aktiver, er nu fjernet.
            
         
               (197)
            
            
               For det første kunne det ikke dokumenteres, at sparekasserne var forpligtet til at yde et bidrag til rekapitaliseringen af WestLB; sparekasserne havde ikke indgået en sådan særlig forpligtelse.
            
         
               (198)
            
            
               For det andet konstaterer Kommissionen, at sparekasserne har overtaget en stor del af byrderne, og at der dermed er ydet kompensation for begrænsningen af deres tabsrisiko til 4,5 mia. EUR. Sparekassernes forpligtelse til at yde kompensation for eventuelle tab i forbindelse med opløsningen af EAA blev ganske vist dæmpet noget ved, at den kun omfatter tab på højst 4,5 mia. EUR. Sparekasserne var imidlertid ikke forpligtet til overhovedet at overføre aktiverne til EAA og havde aftaler, der gav mulighed for at regulere ansvaret for tabene internt. Alligevel har sparekasserne siden afgørelsen fra december 2009 påtaget sig en betydelig del af byrderne og mistet hele den kapital, de havde investeret i WestLB. Der er derfor ikke længere nogen grund til at undersøge dette spørgsmål nærmere.
            
         
               (199)
            
            
               Endelig bemærkes det også, at der ikke kan konstateres en fordel for et medlem af sparekasseforeningerne efter likvidationen af WestLB. Navnlig kan overførslen af aktiver til Helaba og tilrådighedsstillelsen af kapital for Helaba til gengæld for kapitalandele i Helaba betragtes som en del af likvidationen af WestLB og blev kun aftalt til dette formål. Selv hvis dette udgjorde statsstøtte, ville denne være forenelig med det indre marked på baggrund af tildelingen af likvidationsstøtte til WestLB –
            
         VEDTAGET DENNE AFGØRELSE:
   Artikel 1
   (1)   De foranstaltninger, som Tyskland har gennemført og planlagt til fordel for WestLB AG, dvs.
   
               a)
            
            
               risikoskjoldet på 5 mia. EUR for Phoenix-porteføljen i 2009
            
         
               b)
            
            
               kapitaltilførslen på 3 mia. EUR i forbindelse med den første overførsel af aktiver i 2010
            
         
               c)
            
            
               den første overførsel af aktiver til Erste Abwicklungsanstalt med et støtteelement på 10,812 mia. EUR i 2010
            
         
               d)
            
            
               den anden overførsel af aktiver til Erste Abwicklungsanstalt med et støtteelement på [1,3-2,6] mia. EUR i 2012
            
         
               e)
            
            
               det supplerende kapitalinstrument til SPM-Bank på 1 mia. EUR i 2012
            
         
               f)
            
            
               delstaten NRW's yderligere dækning af tab for SPM-Bank på [0,5-2,0] mia. EUR i 2012 og
            
         
               g)
            
            
               WestLB AG-aktionærernes tilrådighedsstillelse af likviditet i første halvår 2012 […] er statsstøtte.
            
         (2)   De i stk. 1 omhandlede støtteforanstaltninger er forenelige med det indre marked i betragtning af tilsagnene i bilaget.
   Artikel 2
   Tyskland sikrer, at Kommissionen fra meddelelsen af denne afgørelse kvartalsvist modtager en udførlig rapport om de foranstaltninger, der træffes til gennemførelsen af den.
   Artikel 3
   Kommissionens beslutning af 12. maj 2009 i sag C 43/2008 ophæves.
   Artikel 4
   Denne afgørelse er rettet til Forbundsrepublikken Tyskland.
   
      Udfærdiget i Bruxelles, den 20. december 2011.
      
         
            På Kommissionens vegne
         
         Joaquín ALMUNIA
         
         
            Næstformand
         
      
   
   
      (1)  Med virkning fra den 1. december 2009 er EF-traktatens artikel 87 og 88 blevet til henholdsvis artikel 107 og 108 i traktaten om Den Europæiske Unions funktionsmåde (TEUF). De to bestemmelser er indholdsmæssigt identiske. I denne afgørelse skal henvisninger til artikel 107 og 108 i TEUF efter omstændighederne forstås som henvisninger til henholdsvis EF-traktatens artikel 87 og 88.
   
      (2)  EUT C 66 af 17.3.2010, s. 15; EUT C 23 af 25.1.2011, s. 9.
   
      (3)  Kommissionens beslutning af 12. maj 2009 i sag C 43/2008, Omstrukturering af WestLB AG (EUT L 345 af 23.12.2009, s. 1).
   
      (4)  WestLB-koncernen omfatter WestLB AG (herefter "WestLB") og tilknyttede virksomheder, hvortil Westdeutsche ImmobilienBank AG og virksomheden WestLB Mellon Asset Management Holdings Limited også hører. I adskillige dokumenter, som Tyskland har forelagt Kommissionen, anvendes begrebet "WestLB-koncern"; dette gælder bl.a. for omstruktureringsplanen af 30. juni 2011, "Eckpunktevereinbarung" og de af Tyskland afgivne tilsagn. I den foreliggende afgørelse sondrer Kommissionen derfor ikke mellem "WestLB AG" og "WestLB-koncern", men anvender betegnelsen "WestLB AG" – som holdingselskab for dens datterselskaber – som pars pro toto. Dette var også tilfældet i beslutningen fra maj 2009.
   
      (5)  Kommissionens beslutning af 7. oktober 2009 i sag N 531/2009, Overtagelse af risiko for WestLB (EUT C 305 af 16.12.2009, s. 4).
   
      (6)  Kommissionens afgørelse af 22. december 2009 i sag C 40/09 (ex-N 555/09), Yderligere støtte til WestLB AG i forbindelse med overførsel af aktiver (EUT C 66 af 17.3.2010, s. 15). Denne afgørelse erstatter beslutningen af 7. oktober 2009 i sag N 531/2009.
   
      (7)  Kommissionens afgørelse af 22. juni 2010 i sag C 249/10, Forlængelse af den midlertidige godkendelse af yderligere støtte til WestLB AG i forbindelse med overførsel af aktiver (EUT C 230 af 26.8.2010, s. 3).
   
      (8)  Kommissionens afgørelse af 5. november 2010 i sag C 40/2009, Udvidelse af formel undersøgelsesprocedure, WestLB AG (EUT C 23 af 25.1.2011, s. 9).
   
      (9)  Westdeutsche ImmobilienBank AG er WestLB's største datterselskab og en vigtig udbyder af ejendomsfinansiering i Tyskland.
   
      (10)  Kommissionens afgørelse af 21. december 2010 i sag MC 8/2009, WestLB overdragelser (endnu ikke offentliggjort).
   
      (11)  Denne aftale blev nedskrevet i den såkaldte "Eckpunktevereinbarung zum Restrukturierungsplan der WestLB", som blev undertegnet af alle aktionærer, EAA og FMSA den 29. juni 2011.
   
      (12)  Se Kommissionens beslutning af 20. oktober 2004 om Tysklands støtte til Westdeutsche Landesbank Girozentrale, nu WestLB AG (EUT L 307 af 7.11.2006, s. 22), og Kommissionens beslutning af 14. december 2007 (EUT C 4 af 9.1.2008, s. 1).
   
      (13)  Se Kommissionens beslutning i sag NN 25/2008 af 30. april 2008 (EUT C 189 af 26.7.2008, s. 3).
   
      (14)  Phoenix Light-porteføljen omfatter hovedsagelig strukturerede værdipapirer og investeringsbeviser (commercial papers, medium-term notes, income and capital notes) i de tre investeringsselskaber Greyhawk, Harrier og Kestrel. Porteføljen på 23 mia. EUR kan opdeles efter værdipapirtype på følgende måde: amerikanske og europæiske strukturerede obligationer: 11,7 mia. EUR, realkreditlån til erhvervslivet: 5,5 mia. EUR, realkreditlån til private: 4,3 mia. EUR, andre papirer: 1,7 mia. EUR. 80 % af værdipapirerne havde AAA-rating hos S&P pr. 31. december 2007.
   
      (15)  Se beslutningen fra maj 2009.
   
      (16)  Se afgørelsen fra december 2009 (EUT C 66 af 17.3.2010, s. 24), hvorved foranstaltningen blev godkendt i seks måneder.
   
      (17)  HGB er forkortelsen for den tyske handelslov, Handelsgesetzbuch.
   
      (18)  NRW's, RSGV's og WLSGV's risikoovertagelse er klart beskrevet og offentliggjort i EAA's første årsberetning (se Geschäftsbericht der Ersten Abwicklungsanstalt, Geschäftsjahr 2009/2010, s. 7).
   
      (19)  Til de fastsatte positioner blev der valgt forskellige overførselsformer, dvs. udskillelse, indirekte deltagelse, garanti og salg, for at tage hensyn til de enkelte landes og tilsynsmyndigheders forskellige love, bestemmelser og skattesystemer. Uafhængigt af den valgte overførselsform overgik den økonomiske risiko i forbindelse med aktiverne og forpligtelserne fuldt ud fra WestLB til EAA.
   
      (20)  Se brevet af 22. februar 2010"PEG Master COB 31 Dec 2009" med ændrede og udvidede udgaver indtil 7. maj 2010.
   
      (21)  Ca. 6 mia. EUR af dette beløb vedrører mezzanine notes i EUR og USD, som først blev overført. Tyskland betegner ofte denne første overførsel som "Kleine Aida" og de resterende 62 mia. EUR som "Große Aida".
   
      (22)  Ved en standardobligation forstås en obligation uden særlige karakteristika, der er fastforrentet og tilbagebetales fuldt ud ved forfald.
   
      (23)  "Negative basis trade": børshandel, hvor en børshandler køber en obligation og samtidig opnår kreditbeskyttelse i form af en credit default swap for samme emittent, hvor CDS-spreadet (den præmie, der skal betales) er lavere end obligationsafkastet. Sådanne handler på negativt basis er relativt sjældne og indebærer risici i tilfælde af CDS-sælgerens misligholdelse.
   
      (24)  Tysklands brev af 7. maj 2010.
   
      (25)  Tysklands brev af 8. juli 2010.
   
      (26)  Foreløbige rapporter fra Blackrock og "Finale Version inklusive aller Hauptportfolio Aktiva" fra Blackrock af 12. maj 2010, indgået til Kommissionen den 18. maj 2010.
   
      (27)  Tysklands brev af 16. juni 2010.
   
      (28)  Ifølge Tysklands bemærkninger af 22. december 2010 (Stellungnahme DE) udgjorde EAA's oprindelige kontante indskudskapital kun 100 000 EUR. Hovedparten af egenkapitalen stammede fra udskillelsen.
   
      (29)  I deres endelige rapport redegjorde eksperterne indgående for den metode, som de anvendte til at fastlægge en reel økonomisk værdi for hvert af aktiverne. En udførlig beskrivelse af alle resultater findes i Kommissionens afgørelse af 5. november 2010 i sag C 40/2009, Udvidelse af formel undersøgelsesprocedure, WestLB AG, betragtning 37 ff. (EUT C 23 af 25.1.2011, s. 16).
   
      (30)  Visse delporteføljer, f.eks. European Super Senior ABS-trancherne, blev værdiansat mindre konservativt af Kommissionens eksperter end af WestLB selv. Hvis Kommissionens eksperter altid havde lagt WestLB's egen værdiansættelse til grund som maksimum, var den samlede forskel blevet 573 mio. EUR højere.
   
      (31)  Den tekniske migration kan også finde sted efter den 30. juni 2012. Den efterfølgende overførsel vil være baseret på principperne i de relevante bestemmelser i FMStFG, som giver mulighed for en efterfølgende overførsel til EAA. FMSA's godkendelse af en efterfølgende overførsel er bl.a. betinget af, at alle risici i forbindelse med aktiverne og forpligtelserne oplyses, og at der foreligger en detaljeret afviklingsplan for de overførte aktiver. Verbundbanks porteføljer og den anden overførsel af aktiver til EAA bliver endelig medtaget i WestLB's halvårsregnskab den 30. juni 2012 og umiddelbart derefter overført retligt eller i det mindste økonomisk.
   
      (32)  Herunder Verbundbanks aktiver og forpligtelser. Værdierne tager hensyn til virkningerne af risikoafdækningen efter HGB.
   
      (33)  Fortrolige oplysninger.
   
      (34)  
   
      "Delstaten NRW indtræder som modydelse i WestLB med yderligere hæftelse på 1 mia. EUR med lavest mulige prioritet. Delstaten NRW's yderligere hæftelse opstår i den prioritetsstilling i SPM-Bank, der mindst er påkrævet for at opfylde kapitalkravene i SPM-Bank med henblik på den delvise tilbagebetaling af FMSA's passive kapitalindskud."
   
   
      (35)  For nærmere oplysninger se Kommissionens beslutning af 12. maj 2009 i sag C 43/2008, Omstrukturering af WestLB AG, betragtning 28-43 (EUT L 345 af 23.12.2009).
   
      (36)  Se Kommissionens beslutning af 12. maj 2009 i sag C 43/2008, Omstrukturering af WestLB AG, betragtning 34 ff. (EUT L 345 af 23.12.2009).
   
      (37)  For nærmere oplysninger se Kommissionens afgørelse af 5. november 2010 i sag C 40/2009, Udvidelse af formel undersøgelsesprocedure, WestLB AG, betragtning 55 ff. (EUT C 23 af 25.1.2011).
   
      (38)  Når Verbundbank overtages af Helaba, bliver sparkasseforeningerne ejere af Helaba.
   
      (39)  Fælles pressemeddelelse fra Sparkassen- und Giroverband Hessen-Thüringen, delstaten Hessen og delstaten Thüringen af 12. december 2011"Trägerversammlung gibt grünes Licht" (garantforsamling giver grønt lys).
   
      (40)  FMStFG §8a.
   
      (41)  Scenariet tager ikke hensyn til potentielle risikovægtede aktiver i henhold til Basel II.5 og Basel III.
   
      (42)  Scenariet tager ikke hensyn til potentielle risikovægtede aktiver i henhold til Basel II.5 og Basel III.
   
      (43)  Bestemmelsen om at besidde risikovægtede aktiver for at opfylde regulatoriske kapitalkrav for rent operationelle risici er fastsat i Solvabilitätsverordnung. Dækningen af operationelle risici kan ikke overføres til en anden enhed. WestLB anvender på nuværende tidspunkt en metode med avanceret måling (Advanced Measurement Approach, AMA) til at beregne, i hvilket omfang banken behøver risikovægtede aktiver til sine operationelle risici; i betragtning af de grundlæggende forskelle mellem WestLB's og SPM-Banks forretningsmodel bør beregningsmetoden igen ændres fra den mere krævende AMA-metode til basisindikatormetoden, hvilket imidlertid kræver tilsynsmyndighedens godkendelse.
   
      (44)  Ifølge Tysklands oplysninger af 21. november 2011.
   
      (45)  Navnlig skal […] og […] tilpasses for at opnå den nødvendige konkurrenceevne.
   
      (46)  Kommissionen antager, at de under punkt a) nævnte aktiviteter gennemføres af serviceselskabet, mens SPM-Bank fungerer som indehaver og medkontrahent i forbindelse med de aktiver, der rent syntetisk er overført til EAA.
   
      (47)  EUT C 72 af 26.3.2009, s. 1.
   
      (48)  EUT C 195 af 19.8.2009, s. 9.
   
      (49)  Se Kommissionens afgørelse af 22. december 2009 i sag C 40/09 (ex-N 555/09), Yderligere støtte til WestLB AG i forbindelse med overførsel af aktiver, betragtning 71 (EUT C 66 af 17.3.2010, s. 15).
   
      (50)  Se Kommissionens afgørelse af 22. december 2009 i sag C 40/09 (ex-N 555/09), Yderligere støtte til WestLB AG i forbindelse med overførsel af aktiver, betragtning 76 (EUT C 66 af 17.3.2010, s. 15).
   
      (51)  Kommissionens afgørelse af 5. november 2010 i sag C 40/2009, Udvidelse af formel undersøgelsesprocedure, WestLB AG, betragtning 74 (EUT C 23 af 25.1.2011, s. 9).
   
      (52)  Kommissionens afgørelse af 5. november 2010 i sag C 40/2009, Udvidelse af formel undersøgelsesprocedure, WestLB AG (EUT C 23 af 25.1.2011, s. 9), betragtning 90.
   
      (53)  Kommissionens afgørelse af 5. november 2010 i sag C 40/2009, Udvidelse af formel undersøgelsesprocedure, WestLB AG (EUT C 23 af 25.1.2011, s. 9), betragtning 91.
   
      (54)  Kommissionens afgørelse af 5. november 2010 i sag C 40/2009, Udvidelse af formel undersøgelsesprocedure, WestLB AG (EUT C 23 af 25.1.2011, s. 9), betragtning 98. Differencen udgør 6,6 mia. EUR (11,0 mia. - 3,3 mia. - 0,3 mia. - 0,9 mia. EUR) med en afrundingsfejl på 0,1 mia. EUR. I afgørelsen fra november 2010 blev denne beregning ikke udtrykkeligt foretaget, og det samlede støttebeløb blev heller ikke vurderet. Siden er der imidlertid på grundlag af den endelige ekspertrapport foretaget en mere præcis værdiansættelse af markedsværdien af den overførte portefølje.
   
      (55)  Kommissionens afgørelse af 5. november 2010 i sag C 40/2009, Udvidelse af formel undersøgelsesprocedure, WestLB AG, betragtning 93 (EUT C 23 af 25.1.2011, s. 9, betragtning 93).
   
      (56)  Betegnelsen "værdiforringede aktiver" skal ikke forstås i snævrere regnskabsmæssig forstand, men betegner aktiver på et marked, hvis funktion er forstyrret, og hvor markedspriserne ikke er baseret på en langsigtet, forsigtigt fastlagt reel økonomisk værdi på grund af, at der mangler villige købere og sælgere.
   
      (57)  Kommissionens afgørelse af 17. december 2009 i sag N 422/2009 – Royal Bank of Scotland (EUT C 119 af 7.5.2010, s. 1); Kommissionens afgørelse af 26. februar 2010 i sag N 725/2009 – NAMA (EUT C 94 af 14.4.2010, s. 10) og Kommissionens afgørelse af 3. august 2010 i sag N 331/2010 – Valuation of Assets under NAMA (EUT C 37 af 5.2.2011, s. 3).
   
      (58)  For grandfathering-forpligtelser, der blev udstedt før den 18. juli 2005, gælder stadig de ubegrænsede statslige garantiordninger "Anstaltslast" og "Gewährträgerhaftung"; de indebærer derfor en refinansieringsfordel.
   
      (59)  Kommissionens afgørelse af 29. juni 2011 i sag SA.32504 (2011/N) og C 11/2010 (ex N 667/2009) – Anglo Irish Bank og Irish Nationwide Building Society, betragtning 102 (endnu ikke offentliggjort).
   
      (60)  I form af et passivt kapitalindskud fra SoFFin.
   
      (61)  Se Kommissionens afgørelse i sag NN 25/2008 af 30. april 2008 (EUT C 189 af 26.7.2008, s. 3).
   
      (62)  Se afgørelse af 18. juli 2011 i sag SA.28264 (C 15/2009, ex N 196/2009), Hypo Real Estate, betragtning 71 (endnu ikke offentliggjort); Kommissionens afgørelse af 20. september 2011 i sag C 29/2009, HSH, betragtning 153 (endnu ikke offentliggjort); Kommissionens afgørelse af 15. december 2009 i sag C 17/2009 – LBBW, betragtning 44 (EUT L 188 af 21.7.2010, s. 10).
   
      (63)  Kommissionens afgørelse af 20. september 2011 i sag C 29/2009, HSH, betragtning 153 (endnu ikke offentliggjort).
   
      (64)  Se betragtning 6 i Kommissionens afgørelse af 5. november 2010 i sag C 40/2009, Udvidelse af formel undersøgelsesprocedure, WestLB AG (EUT C 23 af 25.1.2011, s. 9).
   
      (65)  Se Domstolens dom af 11. december 2008, sag C-334/07 P, Kommissionen mod Freistaat Sachen, Sml. 2008 I, s. 9465, præmis 53, hvor Domstolen bekræfter, at Kommissionen skal anvende de bestemmelser, der er i kraft på tidspunktet for beslutningens vedtagelse.
   
      (66)  Se Kommissionens afgørelse i sag C 9/2009 – Dexia, betragtning 153 (EUT L 274 af 19.10.2010, s. 54). Kommissionens afgørelse af 20. september 2011 i sag C 29/2009, HSH, betragtning 155 (endnu ikke offentliggjort).
   
      (67)  Kommissionens afgørelse af 20. september 2011 i sag C 29/2009, HSH, betragtning 157 (endnu ikke offentliggjort).
   
      (68)  Se rapporten fra Kommissionens eksperter, WestLB AIDA, sag C 40/2009 – REV Assessment Executive Summary, s. 22 (henvisning til scenarie 4A med en kreditomregningsfaktor 1).
   
      (69)  Se den udførlige rapport fra Kommissionens eksperter med titlen "WestLB Aida Final Detailed Analysis Report”, s. 29 (vigtigste resultater) og tabel 2, spalte 2.
   
      (70)  Se den udførlige rapport fra Kommissionens eksperter med titlen "WestLB Aida Final Detailed Analysis Report", s. 12 og s. 16 (MtM-tabel).
   
      (71)  Den nuværende Kommission har godkendt likviditetsstøtte i forbindelse med forskellige støtteordninger; se Kommissionens beslutning af 20. marts 2009 i sag N 637/2008 – Likviditetsstøtteordning for den finansielle sektor i Slovenien (EUT C 143 af 24.6.2009, s. 2), og Kommissionens afgørelse af 14. januar 2010 i sag NN 68/2009 – Likviditetsstøtteordning for ungarske banker (EUT C 47 af 26.2.2010, s. 16).
   
      (72)  EUT C 10 af 15.1.2009, s. 2.
   
      (73)  Meddelelse fra Kommissionen om anvendelse fra den 1. januar 2011 af statsstøtteregler på støtteforanstaltninger til fordel for banker i forbindelse med finanskrisen (EUT C 329 af 7.12.2010, s. 7).
   
      (74)  Meddelelse fra Kommissionen om anvendelse af statsstøtteregler på støtteforanstaltninger til fordel for banker i forbindelse med finanskrisen fra og med 1. januar 2012 (EUT C 356 af 6.12.2011, s. 7).
   
      (75)  Kommissionens beslutning af 27. oktober 2008 i sag N 512/2008 – Støtte til pengeinstitutter i Tyskland (EUT C 293 af 15.11.2008, s. 2), ændret ved Kommissionens beslutning af 12. december 2008 i sag N 625/2008 – Hjælpepakke til de tyske pengeinstitutter, forlænget ved Kommissionens beslutning af 22. juni 2009 i sag N 330/2009 (EUT C 160 af 14.7.2009, s. 4) og Kommissionens afgørelse af 23. juni 2010 i sag N 222/2010 (EUT C 178 af 3.7.2010, s. 1).
   
      (76)  De konkrete kritiske bemærkninger vedrørende metoden fremgår af de relevante rapporter fra Bundesbank; se navnlig: Første del af rapporten (fase I) om revisionen i henhold til §6 i FMStFG hos WestLB AG, Düsseldorf (5.10.2009); anden del af rapporten (fase I) om revisionen i henhold til §6 i FMStFG hos WestLB AG, Düsseldorf (5.10.2009); rapport (fase II) om revisionen i henhold til §6a og §8a i FMStFG hos WestLB AG, Düsseldorf (26.11.2009).
   
      (77)  Afgørelse fra november 2010, betragtning 83.
   
      (78)  ABS CDO er forkortelsen for "asset backed securities collateral debt obligations" (strukturerede obligationer med værdipapirer med sikkerhed i aktiver som referenceportefølje).
   
      (79)  "Andre CDO" står for andre strukturerede obligationer.
   
      (80)  US RMBS er forkortelsen for "US residential mortgage backed securities" (amerikanske obligationer med sikkerhed i beboelsesejendomme).
   
      (81)  US CMBS er forkortelsen for "US commercial mortgage backed securities" (amerikanske obligationer med sikkerhed i erhvervsejendomme).
   
      (82)  US ABS er forkortelsen for "US asset backed securities" (amerikanske værdipapirer med sikkerhed i aktiver).
   
      (83)  EUR ABS er forkortelsen for "EUR asset backed securities" (europæiske værdipapirer med sikkerhed i aktiver).
   
      (84)  Se rapporten fra Kommissionens eksterne eksperter, WestLB AIDA, sag C 40/2009 – REV Assessment Final Report (Société Générale, Dirk Bangert, professor Wim Schoutens), s. 76; godkendt af Kommissionen.
   
      (85)  Indikatorer for et fungerende marked er i reglen: et likvidt marked med en mellemstor eller stor transaktionsvolumen, lille spread mellem tilbud/udbud, opfattelsen af, at der ved behov kunne opnås købs- og salgstilbud, en række etablerede markedsaktører, ingen strukturelle begrænsninger for markedet, eller emittenten er ikke undergivet kreditbegivenheder, eller der er ikke større betænkeligheder med hensyn til dennes kreditværdighed. Indikatorer for et funktionelt forstyrret marked: ingen eller meget få markedstransaktioner, "tynde" markeder og en lav transaktionsvolumen, stort spread mellem tilbud/udbud, der foreligger udelukkende køber- og sælgerkurser, ingen købs- og salgstilbud i en længere periode, få etablerede markedsaktører, hvoraf nogle overvejer at forlade markedet, strukturelle begrænsninger for markedet, "markedsmanipulation" og en emittent, der er undergivet kreditbegivenheder.
   
      (86)  I rapporten fra eksperterne anføres maj 2010 som den faktiske begyndelse på statsobligationskrisen (f.eks. på s. 86).
   
      (87)  Konklusionen er, at i overensstemmelse med afgørelsen fra november 2010 (se betragtning 105) er den af Tyskland foreslåede justering af den reelle økonomiske værdi ikke egnet på grund af forskellen mellem skæringsdatoen for værdiansættelsen af aktiverne og overførslen. Tyskland har gjort gældende, at det til beregning af den reelle økonomiske værdi i marts 2010, skæringsdatoen for den overførsel, der var fastsat til april 2010, er muligt at anvende forholdet mellem den reelle økonomiske værdi i december 2009 og den bogførte værdi i december 2009 og multiplicere dette med den bogførte værdi i marts 2010. Selv om der kunne være sket en ændring af overførselsværdien, skyldes afskrivningen af porteføljen på mellemlang sigt ifølge Kommissionens eksperter frem for alt uproblematiske aktiver. Derfor ville dette ikke indvirke på den reelle økonomiske værdi; enhver justering ville føre til en overvurdering af den reelle økonomiske værdi for de resterende aktiver i porteføljen og må derfor afvises.
   
      (88)  Kommissionens afgørelse af 5. november 2010 i sag C 40/2009, Udvidelse af formel undersøgelsesprocedure, WestLB AG, betragtning 109 ff. (EUT C 23 af 25.1.2011, s. 27).
   
      (89)  Kommissionens afgørelse af 17. december 2009 i sag N 422/2009, Royal Bank of Scotland (EUT C 119 af 7.5.2010, s. 1).
   
      (90)  Se Kommissionens afgørelse af 20. september 2011 i sag C 29/2009, HSH, betragtning 189 (endnu ikke offentliggjort); Kommissionens afgørelse af 22. februar 2010 i sag C 17/2009, LBBW, betragtning 59 ff. (EUT L 188 af 21.7.2010, s. 10).
   
      (91)  EUT C 270 af 25.10.2008, s. 8.
   
      (92)  Se punkt 43-50 i bankmeddelelsen. For at åbne mulighed for en sådan velordnet udtræden af markedet vil likvidationsstøtte kunne blive betragtet som værende forenelig med det indre marked, når den f.eks. er nødvendig for en midlertidig rekapitalisering af en afviklingsbank eller -struktur eller for at fyldestgøre visse kreditorklasser, når hensynet til den finansielle stabilitet tilsiger det. For eksempler på en sådan støtte og de betingelser, hvorpå den blev godkendt, henvises til Kommissionens beslutning af 1. oktober 2008 i sag NN 41/2008 UK, Redningsstøtte til Bradford & Bingley (EUT C 290 af 13.11.2008, s. 2), og Kommissionens beslutning af 5. november 2008 i sag NN 39/2008 DK, Støtte til afvikling af Roskilde Bank (EUT C 12 af 17.1.2009, s. 3).
   
      (93)  Se Kommissionens beslutning af 1. oktober 2008 i sag NN 41/2008, Redningsstøtte til Bradford & Bingley (EUT C 290 af 13.11.2008, s. 2); Kommissionens afgørelse af 6. juni 2011 i sag SA.32634, Redningsstøtte til Amagerbanken, betragtning 52.7 (endnu ikke offentliggjort).
   
      (94)  Se punkt 48 i bankmeddelelsen.
   
      (95)  Se punkt 46 i bankmeddelelsen.
   
      (96)  Se punkt 47 i bankmeddelelsen.
   
      (97)  Se Kommissionens afgørelse af 25. januar 2010 i sag N 194/2009 UK, Liquidation aid to Bradford & Bingley (EUT C 143 af 2.6.2010, s. 22) og Kommissionens afgørelse af 25. januar 2010 i sag NN 19/2009 UK, Dunfermline Building Society (EUT C 101 af 20.4.2010, s. 8).
   
      (98)  Denne bestemmelse erstattes i tilfælde af en likvidation af punkt 49 i bankmeddelelsen.
   
      (99)  Verbundbanks forventede egenkapitalforrentning (RoE) (mellem 2,2 og 4,5 %) havde sandsynligvis ikke været tilstrækkelig til at sikre rentabiliteten som selvstændig enhed. I afgørelser fra den senere tid har Kommissionen som regel anset en egenkapitalforrentning på 8-10 % for at være passende. Se afgørelse af 18. juli 2011 i sag SA.28264 (C 15/2009, ex N 196/2009), Hypo Real Estate, betragtning 111 (endnu ikke offentliggjort); afgørelse af 29. september 2010 i sag C 32/09 (ex NN 50/09), Sparkasse KölnBonn, betragtning 82 (EUT L 235 af 10.9.2011, s. 1); Kommissionens afgørelse af 23. juni 2011 i sag SA.32745 (2011/NN), Kommunalkredit AustriaAG, betragtning 80 (EUT C 239 af 17.8.2011, s. 2); og Kommissionens afgørelse af 23. maj 2011 i sag SA.31154 (N 429/10), Agricultural Bank of Greece, betragtning 77 (EUT C 317 af 29.10.2011, s. 5).
   
      (100)  Kommissionens beslutning af 28. oktober 2009 i sag C 14/2008, Northern Rock, betragtning 154 (EUT L 112 af 5.5.2010, s. 38).
   
      (101)  Se Kommissionens beslutning af 2. juni 1999 i sag 2005/536/EG, Seleco SpA (EUT L 227 af 7.9.2000, s. 24). At der ikke er tale om en going concern, fremgår navnlig af formålet med overførslen, som ikke var at videreføre de dele af WestLB, der var frigjort for de problematiske aktiver, men at finde en "sikker havn" for visse af sparekassernes forpligtelser og overtage en del af byrderne i forbindelse med afviklingen af dele af WestLB. Verbundbanks kommercielle mål er at have fokus på de produkter, der er relevante for samarbejdet med sparekasserne (først og fremmest SMV-finansiering og simple kapitalmarkedsprodukter) og adskiller sig væsentligt fra WestLB's nuværende kommercielle mål. Endelig er ejerne ved en overførsel af Verbundbank til Helaba heller ikke identiske, bortset fra sparekasseforeningerne, der som modydelse for den kapital, der stilles til rådighed, får en mindretalskapitalandel.
   
      (102)  Kommissionens beslutning af 28. oktober 2009 i sag C 14/2008, Northern Rock (EUT L 112 af 5.5.2010, s. 38).
   
      (103)  Kommissionens afgørelse af 18. juli 2011 i sag SA.28264 (C 15/2009, ex N 196/2009), Hypo Real Estate (endnu ikke offentliggjort).
   
      BILAG
      
                  1.
               
               
                  
                     Firmanavn: Tyskland giver tilsagn om, at henholdsvis WestLB AG og Verbundbank, SPM-Bank eller andre (efterfølgende) virksomheder til WestLB-koncernen ikke (længere) vil anvende navnet "WestLB" efter den 30. juni 2012, såfremt tekniske hindringer ikke kræver en udsættelse af navneændringen i indtil tre måneder. Denne undtagelse gælder på samme måde for en eventuel kombination af betegnelsen "WestLB" i forbindelse med en anden del af navnet.
               
            
                  2.
               
               
                  Med hensyn til den såkaldte Verbundbank afgiver Tyskland følgende tilsagn:
                  
                              a)
                           
                           
                              Tyskland giver tilsagn om, at en "stand alone"-løsning for Verbundbank ikke tilstræbes.
                           
                        
                              b)
                           
                           
                              Tyskland giver tilsagn om, at Verbundbank, som defineret i Eckpunktevereinbarung af 23. juni 2011 under II.2, senest den 30. juni 2012 udskilles af WestLB under sparekasseforeningernes og Sparkassen-Finanzgruppes ansvar. Den begrænsning af aktiviteterne og omfanget heraf, der er beskrevet i den omstruktureringsplan, som blev anmeldt den 30. juni 2011, gælder i hele omstruktureringsperioden, dvs. frem til den 31. december 2016. Dette tilsagn ophører i tilfælde af, at der findes en løsning i tilknytning hertil, såsom salg eller integration af Verbundbank i f.eks. en anden (delstats)bank (navnlig med hensyn til 2 c)).
                           
                        
                              c)
                           
                           
                              Landesbank Hessen-Thüringen (Helaba) har til hensigt at stå til rådighed for Verbundbank som partner (Andockpartner) i tilfælde af positive resultater af due diligence.
                           
                        
                              d)
                           
                           
                              Tyskland giver hermed tilsagn om, at alle parter gennemfører forpligtelserne på grundlag af Eckpunktevereinbarung uændret og rettidigt, således at der navnlig med hensyn til transaktionsgenstand og "virksomhedsværdi nul" er tilstrækkelig transaktionssikkerhed, og udskillelsen af Verbundbank gennemføres senest pr. 30. juni 2012 (1).
                           
                        
                              e)
                           
                           
                              Tyskland giver tilsagn om, at den "fælles revisor" rettidigt fastlægger virksomhedsværdien, og bekræfter, at alle parter vil holde sig til resultatet på grundlag af Eckpunktevereinbarung af 23. juni 2011.
                           
                        
                              f)
                           
                           
                              Tyskland giver hermed tilsagn om, at delstaten NRW fremover ikke vil have noget ejerforhold i Verbundbank, erhverve kapitalandele heri eller på anden måde støtte Verbundbank finansielt. Delstaten NRW's eventuelle overførsel af funktionen som centralbank gælder ikke som støtte i denne forstand.
                           
                        Ovenstående tilsagn er fortsat omfattet af de i Eckpunktevereinbarung af 23. juni 2011 i afsnit VIII. omhandlede betingelser og gyldighedskrav.
               
            
                  3.
               
               
                  Med hensyn til den såkaldte SPM-Bank (den omdøbte efterfølger til WestLB) afgiver Tyskland følgende tilsagn:
                  
                              a)
                           
                           
                              Tyskland giver tilsagn om, at omstruktureringen i hele perioden, dvs. indtil udgangen af 2016, overvåges af en "tilsynsførende" (monitoring trustee), og at der kvartalvist forelægges rapport om gennemførelsen. Der indgås en særskilt aftale mellem forbundsregeringen, delstaten NRW, WestLB og Kommissionen, der fastsætter den tilsynsførendes udpegning og opgaver fra den 30. juni 2012.
                           
                        
                              b)
                           
                           
                              Tyskland giver tilsagn om, at SPM-Bank udelukkende har fokus på formueforvaltningen, ikke længere vil være aktiv som forretningsbank og kun vil udføre bankaktiviteter inden for formueforvaltning.
                              Ved formueforvaltning forstås her, at SPM-Bank må udføre følgende ydelser:
                              
                                          (i)
                                       
                                       
                                          overordnet porteføljeforvaltning/-styring, herunder workout management, afvikling og udnyttelse, kreditrisikoanalyse, kreditrisikobehandling og -overvågning
                                       
                                    
                                          (ii)
                                       
                                       
                                          credit risk controlling, regulatory reporting (lovpligtig rapportering), operationel risiko, styring af markedsrisici
                                       
                                    
                                          (iii)
                                       
                                       
                                          kreditadministration, styring og overvågning af kreditsikkerheder, generel pleje og administration af værdipapirdatabasen
                                       
                                    
                                          (iv)
                                       
                                       
                                          back office (group operations), herunder sikkerhedsstillelse
                                       
                                    
                                          (v)
                                       
                                       
                                          finansiering, hedging, likviditetsstyring
                                       
                                    
                                          (vi)
                                       
                                       
                                          finansiel rapportering, controlling
                                       
                                    
                                          (vii)
                                       
                                       
                                          corporate center-funktioner, såsom jura, compliance, forebyggelse af hvidvaskning af penge, forvaltning af kapitalandele, opbevaring af relevante dokumenter, revision, projektstyringsopgaver
                                       
                                    
                                          (viii)
                                       
                                       
                                          såfremt det ikke skulle lykkes at gennemføre den planlagte overførsel af realkreditaktiviteterne i WestLB til Verbundbank eller i WestImmo til en køber, også forvaltning af realkreditpuljen
                                       
                                    
                                          (ix)
                                       
                                       
                                          it-tjenesteydelser / -tjenester i forbindelse med ovennævnte aktiviteter samt i forbindelse med tilrådighedsstillelsen af den operative platform
                                       
                                    
                                          (x)
                                       
                                       
                                          lignende formueforvaltningsaktiviteter, der ikke udtrykkeligt er nævnt.
                                       
                                    SPM-Banks aktiviteter omfatter således navnlig ikke transaktioner for egen regning, emission af beviser af enhver art og andre emissioner, projekt- og handelsfinansiering, finansiering baseret på aktiver (asset based finance), securitisationer og syndikeret udlånsvirksomhed samt internationale erhvervskunder. I forbindelse med aktiver, der er overført syntetisk til EAA, kan EAA i forbindelse med sin afviklingsstrategi i givet fald navnlig også foretage forlængelser, salg eller securitisationer af sådanne aktiver; i disse tilfælde handler SPM-Bank udelukkende på vegne af og efter instruks fra EAA.
                           
                        
                              c)
                           
                           
                              Tyskland giver tilsagn om, at der på grundlag af de foreliggende oplysninger til SPM-Banks aktiviteter kun er behov for følgende deltilladelser i henhold til KWG:
                              
                                          (i)
                                       
                                       
                                          modtagelse fra offentligheden af indlån eller andre midler, som ubetinget skal tilbagebetales (§ 1, stk. I, nr. 1, i KWG) (2)
                                          
                                       
                                    
                                          (ii)
                                       
                                       
                                          de § 1, stk. 1, andet punktum, i Pfandbriefgesetz omhandlede transaktioner (§ 1, stk. I, nr. 1a, i KWG)
                                       
                                    
                                          (iii)
                                       
                                       
                                          ydelse af pengelån og kredittilsagn (udlånsvirksomhed; § 1, stk. I, nr. 2, i KWG) (3)
                                          
                                       
                                    
                                          (iv)
                                       
                                       
                                          køb og salg af finansielle instrumenter i eget navn for fremmed regning (§ 1, stk. I, nr. 4, i KWG)
                                       
                                    
                                          (v)
                                       
                                       
                                          deponering og forvaltning af værdipapirer for andre (§ 1, stk. I, nr. 5, i KWG)
                                       
                                    
                                          (vi)
                                       
                                       
                                          ydelse af kautioner, garantier og øvrige sikkerhedsstillelser for andre (§ 1, stk. I, nr. 8, i KWG)
                                       
                                    
                                          (vii)
                                       
                                       
                                          gennemførelse af kontantløse betalinger og afregninger (§ 1, stk. I, nr. 9, i KWG)
                                       
                                    
                                          (viii)
                                       
                                       
                                          virksomhed som central kontrahent som omhandlet i stk. 31 (§ 1, stk. I, nr. 12, i KWG)
                                       
                                    Tyskland giver tilsagn om straks at underrette Kommissionen, hvis yderligere deltilladelser i henhold til KWG skulle være tvingende nødvendige.
                              Tyskland giver tilsagn om, at de deltilladelser, der ikke længere er behov for i forbindelse med den nuværende licens til forretningsbankvirksomhed, tilbagegives hurtigst muligt, og senest den 31. december 2012, eller at den eksisterende licens til forretningsbankvirksomhed omdannes til en begrænset banklicens (4).
                              Nødvendigheden af banklicenser til WestLB AG's udenlandske driftssteder og datterselskaber skal analyseres på grundlag af delprojektet "salg af delområder" TP 3 samt de endelige måder til overførsel til EAA af porteføljer, der ikke er solgt.
                           
                        
                              d)
                           
                           
                              Tyskland giver med hensyn til transaktioner med tredjemand tilsagn om, at delstaten NRW vil overføre WestLB til en service- og porteføljeforvaltningsbank (Service- und Portfoliomanagement Bank, "SPM-Bank") for bankporteføljer, der også kan bestå af flere selskaber. Endvidere kan aktiviteten servicering af tredjemands porteføljer udskilles i et serviceselskab og sælges. WestLB's nuværende medarbejderantal på 4 400 reduceres til 1 000 i serviceselskabet pr. 31. december 2016.
                              Med henblik på at muliggøre et senere salg kan SPM-Bank i perioden 1. januar 2012-31. december 2014 også i forbindelse med tredjemands porteføljer (dvs. transaktioner med tredjemand uden for WestLB-porteføljer) overtage serviceringen på makismalt [40 - 60] % af SPM-Banks bruttoindtægter. I dette tilfælde skal serviceringsaktiviteterne inden den 31. december 2014 udskilles til et datterselskab til SPM-Bank, der kun modtager en banklicens, for så vidt som det er nødvendigt for serviceringen, og som skal sælges fuldstændigt senest den 31. december 2016. Serviceringen af EAA, Verbundbank og andre WestLB-porteføljer kan ligeledes udføres af det nævnte datterselskab til SPM-Bank, dvs. serviceselskabet.
                              Salget af serviceselskabet skal i tilstrækkelig tid i forvejen anmeldes til Kommissionen og godkendes af denne. Lykkes det ikke at gennemføre et sådant salg inden den 31. december 2016, afvikles serviceselskabet over tid. I dette tilfælde ophører serviceselskabet straks med at indgå yderligere forretninger med tredjemand og opfylder kun de eksisterende kontraktlige forpligtelser. Serviceselskabets aktiviteter kan ikke igen overføres til SPM-Bank eller til andre af SPM-Banks datterselskaber eller driftssteder. I tilfælde af en afvikling kan serviceselskabets kunder, der havde indgået en servicekontrakt med serviceselskabet inden den 31. december 2016, overtage serviceselskabets personale og infrastruktur.
                              Serviceselskabets servicekontrakter kan have en løbetid, der strækker sig til efter den 31. december 2017, når kontrakten senest med virkning pr. 31. december 2017 giver ordregiveren en opsigelsesret i tilfælde af, at kontrahenten (serviceselskabet) ikke har leveret en tilstrækkelig ydelse eller ikke kan dokumentere at have den kapacitet, der er nødvendig i kontraktens restløbetid. I tilfælde af, at det ikke lykkes at gennemføre det tilstræbte salg, råder serviceselskabet ikke over den kapacitet, der er nødvendig i restløbetiden. De tyske myndigheder vil i tilfælde af, at det ikke lykkes at gennemføre den tilstræbte privatisering, sikre, at serviceselskabet med virkning pr. 31. december 2017 har indstillet sine aktiviteter, eller at alle andele afvikles – f.eks. ved overførsel.
                           
                        
                              e)
                           
                           
                              Tyskland giver tilsagn om, at henholdsvis SPM-Bank og dens datterselskaber også over for tredjemand udelukkende vil udbyde sine tjenester til markedspriser. Serviceselskabets prissætning skal samtidig generelt dække omkostningerne (fuld omkostningsfordeling). I den forbindelse fordeles generalomkostningerne på de enkelte kontrakter i overensstemmelse med den business case for serviceselskabet, der blev fremsendt til Kommission den 21. november 2011.
                           
                        
                              f)
                           
                           
                              Tyskland giver tilsagn om, at SPM Holding/SPM Betriebsgesellschaft vil lukke deres udenlandske driftssteder hurtigst muligt, og senest den 31. december 2016, medmindre regulatoriske krav kræver, at det pågældende udenlandske driftssted opretholdes efter den 31. december 2016. I forbindelse med opretholdelsen af driftsstedet skal der straks opnås en fælles forståelse med Kommissionen. Kommissionen kan i den forbindelse i egnet form, f.eks. i form af et responsum, kræve dokumentation for, at dette er regulatorisk nødvendigt. Uafhængigt heraf vil serviceselskabet i forbindelse med sin formueforvaltning være repræsenteret med ét driftssted i henholdsvis New York, London og Asien af hensyn til den lokale faglige kompetence og med henblik på at dække tidszoner og reducere operationelle risici samt af hensyn til konkurrenceevnen.
                           
                        
                              g)
                           
                           
                              I tilfælde af et fuldstændigt salg af serviceselskabet bortfalder de fastsatte begrænsninger for serviceselskabet.
                           
                        
            
                  4.
               
               
                  Med hensyn til serviceringen af Erste Abwicklungsanstalt giver Tyskland tilsagn om, at principperne under 3 e) overholdes ved en udvidelse og forlængelse af servicekontrakten frem til den 31. december 2016, og at kontrakten efterfølgende sendes i udbud forskriftsmæssigt og opsigelsesrettigheden i 3 d) overholdes.
               
            
         (1)  Parterne er generelt enige i, at de porteføljer, der skal udskilles til Verbundbank og EAA, opføres i WestLB's halvårsregnskab for 2012 og først overføres umiddelbart derefter.
      
         (2)  Tyskland præciserer i denne forbindelse, at denne deltilladelse kun er nødvendig på grund af adgangen til ECB og afvikling af eksisterende forretninger, og at der derfor ikke drives aktiv virksomhed på dette grundlag, og virksomheden dermed heller ikke er til stede på markedet som konkurrent.
      
         (3)  Tyskland præciserer i denne forbindelse, at denne deltilladelse kun er nødvendig på grund af de kreditpositioner, der er overført syntetisk EAA, hvor SPM-Bank juridisk er part i en låneaftale, og at der derfor ikke drives aktiv virksomhed på dette grundlag, og virksomheden dermed heller ikke er til stede på markedet som konkurrent.
      
         (4)  Efter anmodning kan Kommissionen godkende en bestemmelse, der går videre end dette.